
Cindhamaso Z 


| Qaanisheeniffarto) | 


Xishmale qaari: Saaho, amaa Eretriyalle geytimta 9 luqhaako inketta tekkih, Afro-aastyahi 
lughat xawazko, kushti xakadde geytimtam, ta luqha, amaa tabbuxute addat gadda (cayda, sugte, 
labcad, cibba, taarik. ..a.ra) baclasso, dhuwudhdho, gannaaxishsho kee ijooko jjolle tillallaabishsho 
hidhdhah lel, qaalti luqhaako, kutuub lughalle tanabo alle tanem, tayim abto dhictam lel, tee wannun 
yudrusiinih, adde xarkakitan gedda bisah kinam, tillaabe thabcit ta majallahiyadde, gabbabbacnih 
nighriih ninino. Tayim farhshishsha masxassa hido duhsus kinamhi sabbatah lel, ta 9it thabcadde 
gantah, gabbaacimtih tane. Ta lugqha kutuubuh sigtemko taahe, kambih wuli 208 iggidiya (1814- 
2022) taallo kiyah, tee wannun, tee dhawrho kee ayfaadadadde, missil afto abeenih miyaniini. 
Amaa gedda lel, ta lughahi wannunuk, fertoh lel, tudruseyaako, darse kee darse yable shoghlehi 
ammotulle yane marak, ninni nabse essernam kee adde xarkakinnam, waghti yathlibe gondo takko 
kinni. 

Ninni luqhahi ayfaadad kee ninnirhgahi ayfaddanah, darsi abittohi ammatalle yane mara kee 
aniinnexe mara, fertoh lel cindhamaso tasgalle, “Eretriyat Cindhamaso kee Darasat Aglehi Majalla,” 
noh toobokih, carsiima tane. Akah fadhdhitimaakah carsiima hido anabi mitane narhxo laakin 
mirhicna. Amayim lel, ta majalla, iggidalle lamma waghte tawco tamxaggaro kiyah, iggidalle inki 
waghte bisah kinni, awci tanem. Amaa tee caawiinohi sabab mangom yakko kiyah, “Ishi qasbiya 
tiskimilih, ishi mussul ilaalit” yaanam tanemhi sabbatah, ummanti gaba adde assagalluk, ishafto 
abo alle tane. Ta akki tane caawiino farhe gabooko kee farhe sababah tekkemih, cafuuka akah 
esseraanam fadhdhitimta. Amaa gedda lel, tee ilaltah, bar kee lellecih waacinsittamak, ta saadifih 
nelle mabbarhina arhxinuk, labcaadime suurarle, nibro 9 jabaa sinak narhxe. 


Ta 9it majalla, cusub darsi iggidahi erherhidde tawco ilalti alle yanemhi sabbatah, darseelih 
tadiyem kee fertoh cindhamaso yable dhibrho galeeliito ticikkinih tane. Ta majalla bukaako, koona 
naba camidda (Aglet watsam, Cindhamasot gondo, Nagra, Mihra kee uray, kee cayda kee cijaajinna) 
tabbirhe. Tayimko mangolem lel, masalan “Aglet watsamhi” rigidille, ‘Madaarisille dimaclem kee 
wahassa barnaamiija takko, sirii hammeh yamshuqqule’ yarhxe dhibrho, “Cindhamasot gondoh1) 
rigidille lel, ‘Muzaakarah yakke anqgaraarab, arux, taror kee xeelal’ yarhxe dhibrho, tibbirhih 
geytimta. Aki-ginah, amaa aki raace dhibrhooko mangolem gantah, walaah akkanih akke wayemih, 
darse, cayda kee mihra kee uray tablem kinni. Bukaako lel, ta adde nanino mudda, ishi caduu darse 
kee irhgah kiyah, aslaxah adde yaxeerebin mudda makinamhi sabbatah, naslaxa kee nimabaaro 
unkoh, darse kinam neerhegeyaako, darselle nammaakamo. Yalli lel, adde nixato. 


Erherh thabcahi zacabah yomxowweh yine mablol nubleyaako, abittodde ashishno kiyah, 
dherh waghteh, leddi majallalle aybulluwinnixinuk sugnemih cafuuka essernak, amaa mablol, 7it 
majallalle kab sinah ishnem tamidhdhige. Amaa afti thabcaako sarrah, mablol yaxay mara yakko, 
gaba tasgallem, mimango. Tayim laakin, takko missilam makinamhi sabbatah, taginale mablol kee 
ayrar, dhuguugulo ilalna. Nanu ta asqirribi tanemik, nishoghli, maglelliinan bisah kiyah, shoghli 
umman marahittya, majalla lel nabaatih, umman marahi bada kinam neerhegeyaako, hayya umman 
marak, gaba adde nassagallo. Amiitinnan kutuub lel, ishiishi farhshishnan kee aftiino balik saw 
kinamah, nookomih ahde sinah sayna. 


Abayshimolle lel, rixsele, ibak kallale, sanak ximboleh, anasle cusub iggida 2023 noh abo 
nattiminniye! 


Cindhamaso 


[Rim | 


Qamatat kee Istiratejjiiyin xagaraalih 
yamboloolowe taqhyiim yekke 
2023 ti cusub shoghli barnaamij 


firsiime 
Eretriyat Cindhamaso’ kee kee _istiratejjityin = xagararlih 
Darasahi Ardeeyin Agle, tamboloolowem — kuukyinemhi 
“Cindhamasoyti war-hadimo, sabbatah, amaa yekke shoghlitti 


yamnazzamo, yakkataw!’’ tarhxe 
teemahi rigidille, 2022hi Taxsaas 
23-24 abte iggidi taqhniridde, 
2022 yekke aygarirti tagqhyiim 
abteyaako, 2023 yakke cusub 
shoghlehi barnaamij _ fiirishshe/ 
tixiggire. 

Aglet fanti maktabti naba 
mara, zoobabti mara _ kee 
cindhamasot = wokola _adde 
tengele akottalle, © malammit 
darajat darasahi — war-hadohi 
aynobiyah umbakale zoobaballe 
mudhdhuguh = yekke _ siivilti 
darse, cindhamasot mihraayin 
dhictohi aynobiyah, umbakale 
gulub i baacilti += aynazzamah 
yomxowwe emmengaa yarhxe 
darsit, cindhamaso wakali 
andhadhdhosulle —yaallin ~~ war- 
hadohi aynobiyah, yekke 
zaalishnan kee garabbosnan fidin 
shoghle, cindhamaso taarik kee 
Eretrryat doodadti xishmamti 
idhdhaage aynobiyah __ tekke 
barnaamiija, kee yane wadcedde 
fahme kee angolla taynabe, 
aglet kaadiira kee dambar kee 
doolat naba marahi araxah tekke 
saminaara, mawcolem  kiitinem 
caddoyte. 

Kabyerhxe taqhriir, = amaa 
awwalah yowcih yine qamatat 


waddiror kee tanto caddummih 
taymingidem kee feere shoghleh 
dufuffuutam gantah kuukyine. 
Amaa_akottalle yekke cadade, 
yomxowwwe mablol kee esseror 
yurkuteyaako lel, 2023 edde, 
barhsimte aglet faslitidde yakke 
idhdhaage kee war-hadoyishnan 
abittot kee aynazzamak, asle kee 
abittoh goorimtam yakko, kulliyaat 
darasah yanqirribe uguugusti 
kutuub, saminaara kee  darsit, 
waghte dhawudhdhem kee ten 
darajaalih tadiyem yakko, tudruse 
kaadiirah missil hamme kee 
katattaa akah yomxowweyaako, 
aglet ayqarirti § aynobiyadde 
sinnafto aboona, shaqqaala kin 
cindhamasohi afto kee abitto 
doodalle tanabo, izaaca, cayda 
kee —_ uguugusti barnaamiyalle 
cilmeeyinnah yumshuqqulih, 
dimacadde akah assaakah takko, 
cindhamaso andhadhdhos__ kee 
giraaredde,  idhdhaaget _—ikee 
fahmeelih yangaloona, cijaajinna 
kee asannacadde akkuk  suge 
shoghlit, tamcakkoto dhicta firelle 
yanabo,  cindhamasot ardeeyin 
mahrajaanah farhshiishaangaraarab 
yakko, kulliyaat mahrajaan kee 
cindhamasot ayyamta kee maglellii 
girr gurrah yakko, cindhamasot 


soxoba kin naba mara, kee doola 
kee dambarti dhishosh yanabo, 


diplomaasiiyin  shoghlit _ishi 
aftiinohi farhshishnanah yakko, 
kee akimih, inkiddehi fahmi 
guffutumih, zate tekke. 

Aglet nabatiya kin Asseyid 
Saalix Axmaddiin gomnanalle, 
EDCAA; cindhamasot xayla kee 
quwa_ maglelliitih, cindhamaso 
kee ardehi makkodde asishsho 
hidhdhah dhishshimte agle kinam 
caddoosak, 2023dde gantah aglet 
erherh hammi, malammit darajahi 
madaaris, Waaris-Dhiiceenahi 
Saawi madrasa kee kulliyaatadde, 
dimaclemkeeaslekinbarnaamiyjahi 
abnan kinamhi sabbatah, madrasa, 
kulliya kee cindha-zoobahi xaddeh 
doorime dhishoshuh sirii hammmi 
yomxowwih, amaa  dhishot 
zoobit, aglet ayqariridde wannun 
yekkinih akah yashtughuliiniikah 
abaanamalle siri-ginah 
yamshaqgqalo kinam yiyfihime. 

UDDC (Ummaatin Dambar 
Dimokraasi kee Cadle)hi 
maglelliiti nabatiya kin, Asseyid 
Yuusuf Saaiqh yoxow santodde lel, 
EDCAA shohodat amaana kinam 
caddoosak, agle dimacle maglelliiti 
arax teynebih, yane wadcehi 
barnaamiija tisqirribih, qarce-lem, 
salaaxa-lem kee dhicto-le ardeeyin 
barnaamiija abto xunsuuse. 

Madaarisille dimaclem kee wahassa 
barnaamiija takko, sirti hammeh 


Eretriyat cindhamaso kee 
darasahi ardeeyin agle, 2022hi 
malammit abrhadde, malammit 
darajahimadaarisilleyakkewar- 
hadoyishnan kee maglelliiti 
abittot dimaclem kee cilleh 
wahassam yakko _hidhdhah, 
aftiino akah tomxowwih alle 
yamshaqqalo kinam, Xamley 
24h Asmaralle abte, lixa alsahi 
taqhyiim akottalle caddosse. 

Amaa_ cindhamasot _ fanti 
maktabti faslitti naba mara kee 
zoobabti araxah kab yerhxe 


aqhayyamti taqhriiridde, 
abittot, kibra kee labcadadde 
hammittih, amaa aglet 
zoobit kee cindhamaso kin 
cummaalah yomxowwe, 
asxadaadar kee  santishnan 


darsi mawcolem kuukyinem, 
kileebat maglellii kee tee aftohi 
aynobiyah fiyyiime arax cilleh 
aydukumusatiya kuukyinem, 
cindhamasot idhdhaaget kee 
war-hadoyishnan —aynobiyah 
ugute, “Buyyat taarik irhgahi 
ammakaakamti’ — barnaamij, 
umbakale zoobaballe  cilleh 
missil araxah yekkem, amayim 
balih lel doolat dhishoshti qadri 
aynobiya kee  cindhamaso 
mihra geyeenih, sinni nabse 


yamshuqqule 


 —< 
0 te 
dhiicoona hidhdhah arax akah 
fiyyiimo kee cindhamaso kin 
cummaal kee agani darsehi 
dhishoshti darasah yamxawwe 
mihrat darsi aydukumussam 
kuukyinem caddoyte. 

Tayimko bextih amaa agle, 
2012ti malammit abrhadde, 
casa-xombooba, fitwaraari, 
ximmeret kee  kaadiirahi, 
xeewin maglelliih  aftiino 
akah tomxowwih, cilleh alle 
yamshaqqalo, darasalle, darse 
kee qiraa-ahi kaxano yaynabe 
aygarir yakko, cummaal 
kin cindhamasohi maglellii 
dimacletiya kee wuli aftoletiya 
yakko hidhdhah, umbakale 
zoobaballe, mudhdhug_ kin 
barnaamiija orobto/takko, 
madaaris kulliyitidde 
yamxawwe, war-hadoysha 
darsit kee uguugus yasraw/ 
yatraro, doolat xaakok kee 
dambartiamsaana, cindhamasot 
gondodde, amayim _balih 
cindhamasot soxoba kin naba 
marahi maglelliih mece shoqhli 
yakko, irot cindhamasohi 
maglelliilih yane zamoodiini 
yagbado kee aglet wahas 
yanabo, UDDC (Ummaatin 
Dambar Dimokraasiya_ kee 


kee 


Cadlehi) maglelliidde, agle 
ishi afto abto, cijaajinna 
kee asannacti aynobiyadde, 
farhshishsha pirojektiita takko 
kee akimidde, zate tekke. 

Amaa aglet nabatiya kin 
assayid Saalix Axmaddiin 
yoshshoobbe gomnan 
madaradde, agle ta iggidahi 


erhedhdhot abrhadde, 
cindhamasot siyaasat war- 
hadohi_ dhicti aynobiyadde 


yekke shoghlit, amaa aglet 
zoobitti xayla kee amaa 
aki teelih gaba _ yassagalle 
marahi xatoh tekkem kinam 
caddoose. Niqhamata, Eretriya 
nardi, darseh ummannimko 
naba afaadadti daraja gufo 
hidhdhah kinam xusih lel, 
taginale, arde kee doodahi 
shoghlitti salaaxadde naba 
afto  digirtam, = madaaris 
kinni, yerhxe assayid Saalix 
Axmaddiin. Ta  farhshiisha 
badale kee afaadadti santo kin 
madaarislih, amaa agle abto 
tixiggirih tane war-hado kee 
maglelliiti fidin barnaamiti 
salaaxadde, amaa gaba 
yassagalle marahi gabooko, 
farhshiisha xattishimnan yakko 
deece. 

| Cindhamasot§Gondo) 


Suleeman Maxammad 


Muzaakarah yakke angaraarab, arux, 
taror kee xeelal 


Ta adde saynih nanino 
Maskarram alsi, akkinnan 
darasatti cusub fasle 
adde erherhisha, darsi 


iggidahi erherh alsa kinam, 
farhetiyaako sucuttam makin. 
Amaa gedda lel darasakke 
adde adde tillaabinnan faslehi 
darse adde — erherhishna 
waghte kinni. Akkinnan xaaja 
ukumaako caynittemko tamco 
mirhictamhisabbatah lel, ninni 
darse meceetih ukumusno 
nelle tane. Amaa gedda lel 
xishmale darasa, ninni darsehi 


ukuma nassamaaco nelle 
tane. Adrusinnan  dhibrhi 
nelle bukaabukitinnixuk 


nezeekeremko lel, nidarsehi 
ukuma tagrire, ossiiminnanim 
hidhdhalle lel, agriruk yadiye 
ay darsi. Aaginaha laakin, 
nassagarraro dhicnam? 
Muzaakarah! Nimuzaakara 
laakin, ishaarax tibbirhetya 
kee gurra letya takko alle. 


Muzaakaradde saynih 
erherhishman warah 
nookomih abno nelle tanem, 
xadde male. Amayimko 
wulim lel, ninni waghte 
meceetih nasxedeederem 


kee naxiggirem, ninni nabse 
cilleh nasqirribem, mece 
dhin dhinnam, muzaakara 
nokko andafishsho dhicta, aki 
masangalet xaaja asacnam kee 
teknolojille, cilleh addeede 
waynam kinni. 


1. Ninni waghte  cilleh 
nixiggirih, nassaxadaadaro! 


Baxuurooko baxuurolle 
tillallabta xagara  abinno. 
Amaa xagaraako 
awcinnixinuk lel max maxah, 
saaca saacah,  daqhiiqh 


daghiiqhih raacinnixuk, 


amaa abne xagaralle, cilleh 
alle namnaafaco. Dhiicimak, 
niqhadreeko aganalle kin 
cuzri aseedefe wayemko, 
ninni xgaraako akah awce 
waynaakah ninne nasqarrabo. 
Ferte muzaakara  fadhdha 
xaaja kee adde fadhdhitimta 
waghte (imtixaan waghte), 
nookomih naxaggaro 
nacakkano. Tayim lel, 
ninni xagaraako nawcemko 
nixatta. Akke = wayemko 
wuli daddaguu ankalaalab 
abno dhicna. Ummanimidde 
nankalaalabo arhxinuk, 


ninkillibih racnamko laakin, 

selinno. 

Muzaakarat andafo 
nok takko dhicta, betto, 
cakalso, sarinnan, cari 
shoghle, digir...a.rahi 
waghte, muzaakaraalih 
akah amootoke wayaakah, 
nookomih naxaggaro. 


Akkinnan darsi cayna adde 
nazeereke waghte, cari ciyo 
takko cari shoqhle adde 
abna waghte, adde digirna 
waghte kee aki ayqarir adde 
abno lino waghte, lelleeca, 
saacut kee daqhaayiqhih, 
luxulle nayballaw; cilleh lel 
akah santishimno. Dhaxiine 
muzaakarah ugunnih, waghte 


cakalso kee  fathuurudde 
neyleemko masalan, 
buhtaanadde asne, = yan 


macna kinni. Ayim abnam, 
manda kee aaginah abno 
linom, nookomih nixiggirih 
akah ninqirribemko _laakin, 
ummanna ishi waghteh takko 
kee salaaxa geytimto dhicta. 


2. Ummannah, gulgul 
nakko! 


Ummanna _yaxiggiriinim 
kee amaa xagarah yadiinim, 
magnum farhshishsham 
kee salaaxa lem kinam, 
ushshukuum ishnih ablinuk 
sugne. Yakko kiyah laakin, 
bashar kinom _hidhdhalle, 
roobot balik gura-mizgalle 
arhxinnixinuk —_inkaaraxalle 
nadiyem wuliili waghte, 
tanficem akke wayto gantah 
dhicta. | Axeesebinnixinom 
tasaadafo kee amaa nookomih 
abne, waddiroo akyan 
xagaraako nitaylalakko 


dhicta. Amaa_ gedda lel 
umman  caynahi _ badaleh, 
gulgul ninnekke = abno. 


Dhiicimak laakin, nookomih 
ummanim tarhmice xagara 
nayyaaco nacakkano. Addosat 
waghti geytimih, fertem 
yaysilixiinim lel mitamnicibe. 


3. Mece dhin dhinno! 


Fertem nashtaghalo 
kee naysalaxo —hidhdhah, 
dhiica waqhteh dhinno. 
Bantyaadamti roobot balik, 
acrufinnixuk yashtaghalo 
mirhiica. Xangal carufe farha. 
Acrufe wayemko, ummanna 
akko tambedeedexih, inkim 
abo mirhiica. Miyashtuqhule, 
mirhiina. Ummannaako 
birhaya, yan macna lel kinni. 
Amaa gedda lel axiggirinuk, 
dhinti saacut (bar malee 
itre), xagaradde hayno. Dhin 
yaymangiinim mimece, 
daggoosaanam. Ummanna 
ishi xaddelle kinni, mecem. 
Acrufinnanim hidhdhalle 
xangal yantexeexedeh, 
yacussubem lel, maarhagit 
warishan. Amaa gedda lel 
xangal dhinih dithishe wayno, 
shoghleh taanishe wayno. 
Ummanna _ ishi  qiyaasalle 
cirhe leya. Ashtuqhulinuk 
hido azeekerinuk = gantah, 
fanadde carufi fadhdhitima. 
Inki saacahi muzaakara 
nixiggirih abnak ninniyemko 
masalan, akkinnan 15 hido 
20 daqhiiqhyadde, wuli 5 
daghiighih nacrafo hido 
nabsi xumuuka abinno. Ta 
waghte, nookomih  gantah, 
naxaggaro nelle tane. Akke 
wayemko, acrufinnixinuk 


abna muzaakara, dimaclem 
takko mirhicta. 


4. Asgoogolla kee 
bukaabukusnan asacno! 


Magoo xaaja xangaladde 
neellemko, awlihimidde 
hamminnam kee amay sarrah 
ayim katasnamadde, waqhte 
beynih adde naxaasabo. 
Masalan wuli darsi cayna 
nazaakaro nerhxih, wuli saaca 
yakke waghte  nixiggirih 
nanino narhxonnaa. Ta darsi 
caynaako nazaakaro linom, 
awlih curfa, awlih suura, 
awlih cindha-suura kee 
aaginale dhibrho nazeekerem 
kee aymih nazeekerem 
aarhige waynemko, meceetih 
nazaakaro kee dimacadde 
asno mirhicna, fan-fanalle 
racna. Amaa_ gedda lel, 
ayim abno linomhi xagara 
nookomih, caddummih 
nassamangado. Amaa xagarah 


lel santishimno. Xaajah 
aftiino naxaw, inki waghtelle, 
inki xaajadde hamminno. 


Bukaabukuse wayno. 


5. Farhshiishinnexe 
taknolojidde, ninni waqhte 
aylay wayno! 


Dhiicimak, daftaar hido 
kitoobulleakahnazeekereekah 
kee farhshiishinnexe 
teknolojji hido kahrabaayin 
xaajadde akah  cikkishite 
waynaakah naxaggaro. 
Kahrabaayin xaaja masalan 
helya-foonulle nazaakaro 
nixiggiremko, masangaleeko 
xadde hin farhshiishinnexe 
xaaja nedde tamaato dhicta. 

Amaymidde hamminnih 
lel, amaa  farhshishsham 
kee nibahtem abinnixinuk/ 
azeekerinnixinuk racna. 
Helya-foonudde masalan, 
mango farhshishsham kee 
irhga akko geyno dhicna 
dhibrho naallo dhicna. Aki 
xaaja faknih laakin, ninne 
aarhiginnixinuk, amaa 
farhshiishinnexe dhibrhoolih 
dherh arax kallaxnih, urhurh 
araxadde tine farhshishsha 
xaaja xabno kee ninni waqhte 
naksaro dhicna. 


Interneetko masalan, mango 
barhsiime masxassas_ kee 
irhga geyno dhicna. Cilleh 
missil araxah alle amneefece 
waynemko laakin, kaa 
nafaacaako, kaa aziya taczabo 
dhicta. Amaa_ gedda lel, 
teknolojji kee kahrabaayin 
xaajaako, nabaatih ninne 
nabbarho yaanam makinki, 
missil araxah amneefecinuk, 
dimacadde ashishno, yaanam 
kinni. 


Darasakke fertoh ninni 
shoghle/muzaakara kee 
osat shoghlit, thummutuh 


naxagaro, akah santishimno, 
cilleh abittooyishno. Badale 
kee aklibinnexe ankalaalabah 
lel, umman waghte gulgul 
nakko. Xishmale  darasa, 
amaa muzaakarat xagara kee 
anqaraarab yable dhibrhooko, 
muzaakarat arux kee taror 
tablemille sin tillaabishno. 


Muzaakarah abno nelle yane 
anqaraarab tablem, fato-fatoh 
ablinuk sugne. Amaa akah 
ninqitribih nanino muzaakara 


akah abno lino arux kee taror 
tablemko (idhdho,  essero, 
qiraa-a kee taqhriir), garacnan 
xibar arax, farhshishshamadde 
hamminnan, arure, karditti 
amnaafac, aysaana, ayrakat, 
muzaakarat kee waraqhat-hi 
amnaafac terhxem, fato-fatoh 
nablo kino. 


1. Idhdho, essero, qiraa-a 
kee taghriir aruxti amnaafac 


Ta aruxti amnaafac fertoh 
nanqarrabo, hammeh_ adde 
gaxno, ninni canaakohi farhi 
kee niya naallo, gabbabbacno 
kee ninne  naqhayyamo 
niyanfice. Amaa nazeekerem 
lel, rummahi nim _ kee 
ninafaaca kinam_neerhegih, 
ninnelle cilleh kabishneyaako, 
nazaakaro kee makko akko 
geyno dhicna. Ta arux tiya- 
tiyah nable waghte lel: 


Muzaakara idhdhoh (amaa 
azeekerinuk nanino dhibrhi 
aaginalem kinam, ayim 
kee ayim yibbirhih yanem, 
awlihimidde fertoh hamminna 
gedda yashshem kee ...a.rah) 
erherhishnam, muzaakaradde 
cilleh nixatta xeela_ kinni. 
Amayim lel, luuxadde tanem, 
siileh tanem, suurarko leyaam, 
feere hamme fadhdham, kee 
akim akko nashsharhaarhago 


kee ruhuu araxah nazaakaro 
nixatta. Amaa gedda 
lel, muzaakara warah 


angaraarab akah abneekah, 
amaa muzaakaradde akko 
sayna ifee gantah, cilleh 
nashsharhaarhago nelle 
tane. Tayim lel ruhuwamko 
sirtyamalle nadaw  gantah 


nixatta. 


Muzaakarakke 
geynih azeekerinuk, amaa 
nazaakaro linom, — esserot 
xibarah haynemko, medebbo 
alle naxaw_ kee  ninni 
xangaladde siggishinno 
nixatta. Amaa ninni esseror 
kee medebbob lekkin 
niqhreeyaako lel, nibbirhem 
kee abbirhinnixinomhi 
taqhriir, ninneh, ninni 
nabselle kabishno. Amayimko 
ninni nabse — niqhiyyimih 
lel, leddimih, cusub 
xaylaalih ugunno. Amaa 
dhibrho aymih azeekerinuk 
naninom neerhegeyaako 
lel, ninni addadde meceetih 
orbishinno. Tayim lel unkoh 
Idhdho, essero, qiraa-a kee 
taqhriir aruxti amnaafacadde 
galeelimta. Malammi lel 
garacnan xibar arax kinni. 


ifee akko 


2. Garacnan xibar arax 


Wuli suuraako aki suuralle 
tabnak, amaa awwalah alle 
ninsire arax hido_ xeela 
garacnih tabno nacakkano. 
Awwalah alle ninsire araxalle 
adiinuk ninniyemko, dagih 
amaa muzaakarat  araxlih 
nemeerhegih naninomhi 
sabbatah, darsi gantah fertoh 
yar-haw dhiica. Suuraako 
erherhishno. Ninni nabse 
fertoh naqhayyamo kee 
ninni adda nabbarbaro, amaa 
ninneh nezeekerem, garo 
(amaa noolih yadruse) mara 
nashshaabbo hido kab alle 
ishno. Suura_ suurah alle 
adiinuk, amaa_ niqhreem, 
esserorulle niybiddilih gantah 

sittiya essernak, _ sittiyalle 
nadabbo. Amaa azeekerinuk 
nanino suura abayishnam 
warah, azeekerinuk nininom 
gomno- kee __ noytsoororih, 
kaa arure kee makko, lux, 
siile, giraaf kee aki urhurhi 
yamsharraxo dhiica araxah 
nayyaaco nacakkano. 


3. Farhshishshamadde 
hamminnan 


Amaa 
nazeekere 
yaneekah 


naghree hido 
kutuub akah 

aqhriinuk, 
ishaarisheena _ (highlighter) 
nibbirhih amaa cilleh 
farhshishsham kee 
tandhabbarho _ missilamalle 
akko tuumaarishno.  Talle 
laakin, ummanimille 
tuumaarishnamko selinno 
kee fertoh farhshishsham 
kinni, akko narhxemille 
bisah tuumaarishno 
nelle tane. Ishaarisheena 
aalle = waynemko,  amaa 
farhshishshamko, risaasah 
rigidille akko fiirishno kee 
wasunulle ninni marhxoxuh, 


ninneh akah nafhamo 
dhicnaakah, wuliili ishaarar/ 
marhxox akko naktabo 


dhicna. Ummannimhi warah 
laakin, amaa nazeekerem, 
cusub gulubulle hido 
biyashshiitinnixinuk, 
naghraw kee missil farto 
akko raacishno dhicno nelle 
tane. Waqhte beyemko 
laakin, nokko yamlalakko kee 
yankataataw dhiica. Amaa 
gedda lel abno linom, waqhte 
beyinnixinuk — cusussaabelle 
abinno kee amaa nazeekere 
kutuubko, missil farto kee 


arure akko nibbirheyaako, 
ninni addadde meceetih 
orbishno nelle tane. Amayim 
lel, misooluh = goorishno 
kee maxyeenimti  ninni 
nabraalih = nayrhabaabasho, 
amayim balih lel  ninni 
gabah soomamno nacakko. 
“Yoobboonim biyashshimta, 
yubliinim xunsuusumta, 
abeenim mibiyashshitaaki 
marta” yaanah. 


4. Arure 
Abna muzaakara_ cilleh 
dimaclem akah takko 


dhicta aruxko inketti, amaa 
yanqitriye fidin kutuubko, 
sinneh akah yafhimin araxah, 
urhurham kee yanfahamo 
dhiica nughoth yayyaaciinim 
kinni. Amayim abnak lel, 
amaa akah ablinuk sugneekah, 
amaa naktabo linom, urhurh 
waghteh bisah xunsuusumtam 
takkemko, ninni addadde 
cilleh orbishinno kee akah 
niyatneyaako, makkodde 
ashishno nacakkano nelle 
tane. Arure  ayyaacinuk, 
meceetih noh yamballaw kee 
noh yamfahamo __hidhdhah, 
barhsiime beenoh namnaafaco 
kee sittiya katattaya suurar; 
naba suura, cindha suura, 
cindha-cindha suura kee tee 
rigid-hi suurah hayno nelle 
tane. Amayimko  bextih 
gantah azeekerinuk, arure alle 
naktube cindhudhdhuu kardit 
namnaafaco dhicna. 


5. Karditti amnaafac 


wuli 
kardi 


Alle nazeekere, 
cindhudhdhuu 


nibbirheyaako, wuli 
gazaako esseror hido cilleh 
farhshiisha  nuqhoth, aki 
gazaako _—itlel, = =amayimhi 
medebbo alle naktabo dhicna. 
Taginale kardit nabbirhem 
erherh meceerherhih, alle 
adiinnanille, inki waqhaaqhac 


hinnim alle nazaakaro 
nitanfice. Malammih lel, 
ninne  essernih, ninnelle 


nadabbo hido lel, esseror kee 
medebbob ayseeneynuk hido 
ayboloolowinuk nazaakaro 
nitanfice. Tayim _ laakin, 
waghtiyanah takke muzaakara 
kee waghteelih  tahfifem 
takkemko hidhdhah, amaa 
ushshukuum ishnih  akah 
nubleekah, ninni maxyeenimti 
nabra kee gerhgerhlih 
arhuwinuk misooluh 
goorishnak, abittootim 
akkabno nacakkano nelle 
tane. Aysaana kee ayrakat 
gantah, amaa muzaakarat 
xeelalko, wulim kinni. 


kee 


6. Aysaana kee ayrakat 


Aysaana akyaanam, 
nadrusem kee nazeekerem 
unkoh buhtaan takkemko, 
misooluh goorishnak kee 
barhsiime aruxuh, = ninni 
maxyeenimti §martiinoolih 
arhuwinuk kee ayseeneynuk 
abna darse kee muzaakara 
kinni. Tayim lel amaa 
nudrusem kee azeekerinuk 
naninom  ninnelle  fertoh 
kab ishishno kee nim 
kinam neerhegih, —ninni 
makkodde assishinno kee 
akko namnaafaco nitanfice. 
Amahe abe  waynemko 
laakin, adrusinnanim’ kee 

azeekerinnanim, urhurh 
waghteh nabbarho kee fatana 
takko imtixaanko | tillabna 
waghte biyashshimto kinni. 
Aakuminnanim towcih, 
acussubinnanim orobtam 
tekkemko lel, kumal hin 
kaafa kee kaafa hin beera 
akkinuk nanino yan, macna 
kinni. Amaa gedda lel, kumal 
neellih, kaafa naallo kee 
kaafa neellih ninni beera 
nadhdhaasho nacakkano. 
“Yoobboonim biyashshimta, 
yubliinim xunsuusumta, 
abeenim —_ mibiyashshitaaki 
marta” yaanam lel, taginah 
abittooyimta. Darsi 
muzaakarah missil anqaraarab 
abno kee azeekerinuk lel, 
barhsiime taror kee xeelal 
namnaafaco nelle tanem, 
ablinuk sugne. Kado lel, 
azeekerinuk ayim abno nelle 
tanem nablo kino. 


Azeekerinuk =muzaakarat 
fanadde, wuliidhdha nacrafo. 
Wuli saacat abrha yakke 
waghteh difeynih nazaakaro 
nexeesebemko masalan, 
wuli koona daqhiigh yakke 
waghteh nacrafo. Ta araxah 
lel akkinnan saacat abrhadde 
umman gedda, koona 
daqhiigh-hi carufe naallo nelle 
tane. Tayim akah abnam ayim 
kinni? Aymih lee, niyanfice? 
Nerhxemko lel: 


Ummaan fanadde nacrufem, 
amaa muzaakaradde 
hammitih, yendhebeebeshih 
suge mayrhabaabashit 
yanfadaadago kee hufto geyo 
nixatta. Moyya _ tucrufih, 
amaa nezeekere dhibrho 


cilleh tastantano tekkemko 
gantah, ummaan _§fanadde, 
missil carufe fadhdha. Amaa 
nacrufe | waghte, — fertoh 
aymidde hamminnih naninom 
nanqaamato gantah, dhicna. 
Buili rimiida tenfedeedegih, 
biili nabselle cilleh yadaadaw 
kee cusub xayla_ geynih 
nazaakaro nekkemko 
gantah, amaa adde nacrufe 
waghtedde, wuli sissik nabsi 
xumuuka abno nelle tane. 
Azeekerinuk ninemko, amalle 
nukummusemko laakin, nabsi 
yakummusih, xangal gantah, 
yagrube. Azeekerinnanim 
nezeekeremih lel, walaah 
inkim yabbarho  mirhiica. 
Amaa gedda lel, azeekerinuk 
fanadde nacrafo, acrufinuk 
lel, sissik nabsi xumuuka 


abno, muzaakaralle dimac 
naallo hidhdhah. 

Azeekerinuk, ummanna 
naskaakattem hidhdhah, 


magnum farhshishsham hido 
xanka akko nabbarho. Sik 
nerhxih unkoh niqhreeyaako, 
unkoh nabbarho 
nicikkinemko, ummannimko 
birhayno kino. Xanka akko 
nibbirhemko laakin, ayim 
abnak naninom kee aymih 
abnak naninom neerhegih, 
biyashshiitinnan waghte,amaa 
xankalle gaxnih, nastantano 
dhicna. Xanka hinam 
makko malemhi _ sabbatah 
amaydo, azeekerinnan 
dhibrhooko, xanka  akko 
nibbirhih, muluu  dhibrho, 
amaa xankah santishimnak 
nazaakaro nacakkano. 
Xankadde hammitaanam, 


suura yabbarhoona kee 
amaa azeekeri yaniinimko, 
farhshishsha farto 
yabbarhoona gantah, xiyaw 
xatta. Akkinnan dhibrhohi 
xanka hido lel farhshishsha 
farto lel, ummanti ishiishi 
araxah kiyah, akah yabbirhin 
hido akah  tamidhdhige, 
mudhdhug kin arax male. 
Amaa gedda lel, ninni ayqari 
kee ankalaalabah kino abnam. 


Aki-ginah muzaakaradde 


nixattamko lel, fasledde 
adrusinuk, missil arure 
(noot) beynam kinni. 
Amayim lel  muzaakarat 


waghte, fertoh nayfiddinih, 
nayrukute. Fasledde mudarris 
sharxe biyashshinnih, usuk 
arhxinnanim kee abinnanim 
xitta xittah naktaboo yaanam 
laakin makin. Mudarris 
ashruxuk, farhshishsha 
farto hido naba_ kalimam 
hido lel suurar naktabo 
dhicnemko gantah  dhicta. 
Wulim _ siileh, giraafah 
hido kartah gantah, abno 
dhicna. Sarrah care nadiye 
waghte laakin, ninnuulah 
hido ninni zoobaalih gaxnih 
nayfaddano kee nayrakato 
nelle tane. Fasledde noot 
hido arure —-yaktubiinim 
erherh meceerherhih, amaa 
darsedde hammuiitoona kee 
cundugulko xiyaw naggossa. 
Sarrah muzaakarat waqhte 


adde hamminno — linomhi 
santo gantah, noh_takke. 
Noot  aktubinuk, kalimat 


ayshadhdharh namneefecem, 
waghte beyinnixinuk, urhurh 
waghtelle magnum naktabo 

nitanfice. Biyashshinnamko 
hido macna = akko nok 
tamlalakkemko laakin, waqhte 
beyinnixinuk gabbacno kee 
ninni addadde  orbishno 
nacakkano. Fasledde esseror 
esserno, filcitti zate kee fasli 
angolla gantah, meceetih abo. 
Tayimko geyna macluumat, 
uyshudhdhurh ishnih 
nuktubeyaako lel awwaalitim 
balik, carelle meceetih 
gabbacno. Tayim lel feere 
xunsus kee hamminnanah 
nitanfice. Amaa  fasledde 
nuktube noot yakko mudarris 
fidinuk niyuskutubem, 
carelle, ninni xasaabah Iekkin 
naktabo. Amayim  cusubih 
naktubem ayim _ nitanfice? 
nerhxemko lel, amaa 
fasledde noobbem,  cilleh 
nistintinih, nassafaddano 
kee nassarakkato  nixatta. 
Akkinnan xissadde nudrusem 
nelle bukaabukitinnixuk, 
carelle akkanih 
aakuminnanimih gabbacno 
kee nayrakato nelle tane. 
Taginalemih hido muzaakarah 
lamma daftar yabbirhiinim 
gantah, farhshishsham takko 
dhicta. Wuli daftaar nootuh, 
malamma lel qarcosnih alle 
naktabo lel dhicna. 


Azeekerinuk lel = ninni 
muzaakarahi waghtedde, 
umman gedda, sirii darsi 
cayna hido xasaabko 
erherhishno. Akkinnan 


shoghle umman gedda, cusub 
xaylaalih, asriinnannimko kito 
erherhishsham. Muzaakara 
gantah amayim balik, xangal 
kee niya cusubi kee nabsi 


gantah ishi xaylaalih anuk, 
asriinnannimko erherhishnih, 
ruhuwamalle obno. Waghte 
linuk gantah, amaa siriyamko 
gaba_ kalna_ gedda_ kinni 
yashshem. Amay _ sarrah 
ruhuwamah daguu waghte 
kee agada nirhicto takke. 


Inki kalima, 100 
xasaab/fikratyat irhgaako 
nandafishsho dhictamhi 
sabbatah masalan, erherhih 
farhshiisha kalimam 
nazaakaro kee nuyrukutih 


naarhago nacakkano. Amaa 
kalimam lel, akkinnan curfa 
hido suuradde dattowih (boldi) 
yekkih noh_ sugo_ dhtiica, 
hido lel akkinnan  curfahi 
abayshimolle, farhshiisha 
kalimam (giloosorih) noh 
sugo dhiica. Taginale 
kalimam azeekerinuk laakin, 
amaa kalima akah taneekah 
ninni xangaladde  sigishno 
kee kalima balik macna 
bisah akko naarhago makinki 
nelle tanem, ta kalima, amaa 
curfaalih aaginale madhdhaa 
leyaa? Amaa curfadde tee 
cara kee afto ayim kinni, 
kee akim arhxinuk, nabaatih 
amaa  curfat  dhibrhoolih 
nayrhabaabasho kee teelih 
ayseeneynuk zirhno kinni, 
nelle tanem. Tayim abnemko 
lel amaa kalima kee tee 
nafaaca kee macna amaa 
curfa/suuradde, dherh arax 
noolih tadaw kee _ noolih 
marto gantah kinni. 


Abayshimolle lel, inki gaba 
ishuulah migannaacishshamhi 
sabbatah, azeekerinnanna 
nezeekeremih, ula  ulah 


abnemko dimac kee mawco 


male. Amaa_ gedda lel, 
muzaakarat filcit abinno nelle 
tanem, darsi maarhagohi 


maarhagit duhsuusan. Filci 
zoobit ammanginnixun, wuli 
adox afar yekkiinih, umman- 
ginah sittiyah iggidin mara, 
ummanimidde tastuwem, 
sittiyah xaaliittam kee inki 
caynahi luqha lem  (inki 
caynahi niya kee farhi lem) 
yakkoona alle tane. Amaa 
filci zoobitko akkinnanti ishi 
zimma kee afto beyih abo 
kee amaa filcolle gannaaxisho 


lel alle tane. Akkinnanti 
wuli timidhdhige — suura/ 
zacab beeyaako, _ esseror 
baahak, amaa ishi zooba 


essera, medebbob axayuk ten 
yayfihime. Esseror le marah 
akah adabbuk lel, amaa 
ishi filcohi zoobitih, amaa 
suura, cilleh akah yayrukute. 
Amahe abemko, isheh gantah 
cilleh kinni, yafhimem kee 
ishaddadde orbishitam. Isheh 
azeekeruk kee ishi zoobit 
ayfihimuk lel akkinnan suura, 
amaa ushshukuum ishnih akah 
nubleekah, kafini makinki, 
xasaab kee fikrah kinni, abo 
alle tanem. Amaa muzaakarat 
filci urhurh waghteh, (iggidi 
abayshimolle hido imtixaan 
waghteh) bisah makinki, 
amaa darsi waqhte kaamilik 
yekkih, akkinnan filci ishi 
baxuurot xagara yaallo alle 
tane. Amaa filci zoobit lel 
akah nerhxeekah unkoh, inki 
caynahi niya kee muzaakarat 
farhi kee ugut le mara 
yakkoona alle tane. Xagarat 
baacil kee abittot mara nakko! 

N innit nabsehi kaxano 


Xishmale qaari, ta majallahi 
7it thabcedde, xiyawti barhi 
ishi nabse xishmate wayemko, 
garooko xishma migeyam, 
ishuuray kee martiinodde lel, 
umman gedda thaalicitak kee 
xazzanowak maram  nublih 
ninino. Amayimhi  cakseh 
lel ishi nabse xishmatati, 
garo. gantah = xishmatam 
kee aki maraako xishma 
geyam, amayim balih lel, 
ishi martiinodde xedeneena, 
ishuurayidde lel nasri wanna 
yakkih maram = yakkeedo, 
nuble. Tayim, amaa tillaabe 
7it thabcedde nublemhi arure 
tekkih, kaafit thabcedde lel: 


“Ishi nabseelih  salaam 
aallinnexe = xlyawti, aki 
maraalih  salaam __yaalle 
yaanam, cadur kinni,” yerhxe 
Bertirandi Raasil. 

Cindhaanedde aninuk, 
ninni nabse nakxinem 
umaabitto hido lel, uma 


labcad kinam nudrusih hido 
faw geynih nakko dhicna. 
Mangole doodadalle, sinni 
nabse yakxiniinim, adooba/ 
hirfe balih kee aki maradde 
macal maltomuh tamxeesebe. 
Mangole doodadalle 
xussuuma takalel lel, ninni 
nabse nakxinih nekkemko, aki 
marah yakke kaxano mixabna 
hido aki marahi kaxanoh, cara 
manno yaanam, tashshaabbe. 


Ta tillaabe iggiditidde laakin, 


hammi maarhagohi maarhagit, 
falsaafiyuun kee aki maarhagit, 
ta nabsi kaxanohi zacabah 
sugte mablo kalath kinam kee 
tanqayyaro alle tanetya kinam, 
sinni kutuubuh yakko madarah 
caddoosa sugeenih, caddoosa 
yanin. Ishi nabse takxinem 
erherh meceerherhih, aki 
marah darse takkem kee aki 


marahi kaxanoh  wmasarrat 
kinam, timidhdhigih  tane. 
Ishi nabse_ tikxinemko lel, 


ishahle kee saaxiiba takxano, 
mece masarrat koh yinfiddigih 
yane, yan macna kinni. Tayim 
cusub falsafa kinni. Amayim 
kinamhi sabbatah lel, mangole 
maralle, kabbaatoona alle 
tasreeh takke. Yakko kiyah, 
farhshishnanah nemeetemko, 
inkinnah shakkishsham 
makin. Amayim lel, ishi nabse 
takxano tantemko, ishi sacul, 
ishi dik (xawaz), ishahle, 
ishi saaxiiba, ishi xiyaw, ishi 
dik (baarho), isharde.... a.ra. 
takxano mirhictam, guddun 
kinamhi sabbatah kinni. 


Ishi nabse kixinitoh 
tekkemko masalan:  ishi 
nabse shigaara, _xashiish, 
macaba kee aki ractemih 
mitaanishsha. Amaa shigaara 
tikkaasak, ishi nabse tikkaasa 
xlyawti, aki marahi agaagalle 
gaxih_ tikkaasa _ shigaarah, 
ishi zooba masxisha yanem 
yaarhago mirhiica. Amaa, 
macabah ishi nabse diihisha 


ishi 
macal 


xlyawti = yakkeedo, 
dik —yiribbishemih, 
akyaanam male. 
Cindhaanet waghtedde, 
“Xiyaawinnali tik, adabeli 
tik, mamnanabba makkin,” 
yarhxe fawlih tenebih, takko 
dhicta. Wuliili xtyaw taginale 
fawuh, “Ishi nabse caazalle 
raacish hido ishi thabiicadde 


adde mimacalsiitin” tarhxe 
macna, akah yaxawna 
dhiican. Yakko kiyah, ta 


xussumtih tanem, rumma le 
xlyaawinna makin. Rumma 
le xtyaawinna akyaanam, ishi 
nabse caazalle raacishsham 
makin. Niyaateena yakkiinim, 
mecem akah akkinnexe sabab 
inkinnah miyane. Amayim 
lel, niyaateena yakkiinim, 
yookaayin dhamto kee mablo 
irarto kuxattamhi sabbatah 
kinni. Ishi nabse kee abte 
urayih niyattam lel, missilam 
kee xalaale kinni. 


Mughaddisiin kitoob kee 


coqqaal kin mudarrisiin, 
niyaateena makkin, 
kok yarhxin waghte, 


mamnanabbin, yaanam kinni. 
Ishi nabse ikxin kok yan 
wagqhte temnenebbih, xiyaw 
ilallactemko, waqhaaghac 
yankallaqho kinni. Atu, ishe 
kitomhi sabbatah __bisah, 
xedeneena takko _ laakin, 
kuxaqge yakko dhiica. Ishi 
nabse takxinem laakin, cilleh 
farhshishsham kinni. Amaa 

kaxani laakin: 
¢ Ishi nabse, kaamilih ikxin 
° Ishi nabse, meceetih ikxin 


* Ishi nabse, umman gedda 
ikxin 

¢ Ishi nabse, xedenih 

yaanam_ takko 


alle tane. 


“Ishi nabse cilleh tikxineh 
teemenemko, ishi xuggit 
takxano kee taamano kito,” lel 
yarhxe, Rabay Lebman. 


Ishi nabseelih mece 
zamoodiino abto dhictemko, 
aki xiyawlih lito zamoodiini 
gantah, yamco dhiica. Umman 
xaaja lel, kunabseeko kinni 
erhedhdham. Ishi nabseelihi 
xiggaynan kuxedenisho alle 
tane. Aki xiyawto  tekkih, 
ankullughe waytem kee ishe 
tekkemih lel xeden. 


Wuli kasli kee furkaxateena 
kin xtyawti akah yerhxeekah, 
“ishaddah  yakke, = dhiica 
kaxano aalle waytemko, iroh 
(haddigih) yakke kaxani koh 
raaco cadur, mirhiica”. Tayim 
nitaybulluwem — tinniyemko 
lel, ishi nabse kaamilik kixin 
mari, aki marah yakke osat 
kaxano gantah, yaalloona 
dhiicaanam_~ =kinni. Amaa 
ishi —_ nabse akxininnexe 
mari, kaxani bakar yaallin. 
Tayimhi katasoh lel, sinni 
nabse yakxanoona, mangum 
yandufulitnimhi sabbatah, 
aki mara yakxanoona waghte 
wayan. Ishi nabse kaamilik 
tikxinemko laakin, ishinabsehi 
osah, aki mara takxano, naba 
caashir geyta. Ta kataytamah 


lel, uskulus. 
¢ Ishi nabse, ictyyid/xedenish 


¢ Ishi nabselle, ishi nabseh 
elegga 


° Atu, ishe kitomhi sabbatah, 
niyat 


Manuweel Siwiiz, “Maale 
erhxemko, caggabowemih 
yedde yammingide” yarhxe 
ishi kitaabadde, ta kataytam, 
ishi nabse kee aki marahi 
kaxano kee, xishmatnanadde 
farhshiisha, buxtat xaqqit 
balik xusih yane. 


1. Ishi xaal, axaasab kee 


dhamtot taqhtyyimem 
kuxaqge kinni 
2. Ishi xaalhi taqhyiim 


zacabah, walaah inki sabab 
axay waytam yakko, cafuuka 
essere waytam, kuxaqge kinni. 


3. Aki marahi waqhaaqhac 


aqhayyamti masuuliya 
tooqhocemko, tafrado, 
kuxaqge kinni. 

4. Kalathti abnan_ kee 
amaa__ kalathti + masuuliya 


yaaghuciinimti xaqqe lito. 


5. Barii takkem kee aki 
marahi dhamtot nagare 
waytamhi xaqqe lito. 


6. Astuwinnexe mogti 
maacatot beyto, xaqqe lito. 


7. Ishi axaasabti badalehi 
xaqqe lito. 

8. “Maarhige” tarhxo, xaqqe 
lito. 


9. “Mafhaminniyo” tarhxo, 
xaqqe lito. 


10. “Adde yok talayem 
male” tarhxo gantah, xaqqe 


lito. 


Inki kowah tomxowwe naba 
mottoxowwa hido hiba tane. 
Amaa hiba lel, ‘atu isheh’ 
kito. Atu ishe kitom, maksab 
kinni. Atu, atu bisah kito. Aki 
xiyawti farheginah, kowa 
yakko, cadur mirhiica. Atu lel, 
aki xtyawto takko mirhicta. 
Atu, ishe tekkih, ta caalamalle 


tanitomuh, alxamdulillaah 
erhex. Yalli aki xiyawto abih 
kwaklughe wayemih lel, 


ishaddaako kaa xamdishit. 


Musussuu erhexaaki, ishi 
nabsek, “Anu, anu kiyomhi 
sabbatah, xadde hin xeden 
yedde yamaabbe” akkerhex. 


Rumma_ kinni, —mangole 
waghte, ninni nabsehi nacabi 
nedde yamaabbe. Ninni 


nabsehi kaxano adde xabna 
waghti lel yane. Ninni sarsarit, 
betbet kee aki maxyeenimti 
martiino adde macal kalishna 
maaxi gantah, niyaseedefih 
yakke. Ishi nabse kixinitoh 
akke waytemko, ta kataya 
esseror iski, tadabbo icikkin. 


¢ Xiyaw, ten mitaaminee? 


° Xiyaw, kutaazaw 
uguttemih hido kwiilactamah, 
kodde yammingidee? 


¢ Xtyaw, kuxamittamah 
kodde yammingidee? 


* Xiyaw taasule wadqhte, 
kolle ancaasa  yaniinimih, 
kodde yammingidee? 


Ishi nabse akah tancabo 
kugasbishshamko wulim, 
gari akkinnan _ saadifille, 
kwayrisheenimhi — sabbatah 
yakko dhiica. Ayraako kuddo 

dhictam, mitanem naarhago 
nelle tane. Yakko kiyah, kolle 
xarhita ayrar unkoh, akah 
yaneekah kabbat hido intsig, 
yaanam makin. Amaa ayra, 
nabse 


kee makinam, ishi 


esseraaki, —ishi 


hinam — tekkemko, 
tagraro ugut. Ishi 
erherh dhawrheena, atu isheh 
maka kitom. Amaa kolle ooba 
ayrar, 


yaneekah _ kabbattih, 
udrus. Nabaatih hugumudde 
raddamko 
sabbatah lel, amaa_ ishi 
ayrisheena, casbe mikalitin. 
Ishi nabseelih mangaacin. 
Ummannim waghte leyaam, 
mibiyashshiitin. 
Roomaati katama 
maxadde 
istintin. 


nabseelih ibookoliinoh, ararittaa? 
xiggaa. Amaa ayra masarrat — 
fidbeh - 


nabsehi — 


kee xiggaynan, 
hin fittax kinni. Ishi nabselle 
_risaala taktabo gantah dhicta. 


Ta kataytatyah iggidin risaala 
Masalan: © 


inki | 


ginniiminnexem 
Kuwaghaagqahac 


- waqhaaghac 


- gantah, inki maxadde 
_miyanfittixem iminaaki, 
_kabbat. Xakaataako laakin, 


-macrafin. Aki, tadabbo kolle 
tane esseror gantah syane. 
rumma kee cadlim kinam | 


Masalan: 


° Zibookiya hido 


¢ Mangole ishi waghte, 
ulahaa tillaabishsham? 


¢ Saaxiibat abnan, kollee 


: siriyaa? 
rumma kee cadlim | 
kinam teemenemko _laakin, | 
kugilisho alle mitane. Akah | 
akko 

_ thaalico, kodde tamaabbee? 
kuxatamhi | 


¢ Aki xtyawlih waanishnan, 
kollee siriyaa? 


¢ Sabab akko aarhiginnixito 


Ishi nabseelihi wagarnan 


aki dooro 


taktabo lel, dhicta. 


“Ta  ytyeseedefih yane 


yidumusandah, 


inni gaba kee iba ibbirhih ilaalo 
makiyo. Aki mara _hirligo 
dhiica cirhe kee xaalhi erecto 
mayyo. Inni qadrelle gantah, 
aki mara xato, dhiica kiyo. 
Mango xiyaw yoolih inkidde 
tashtaghalo fadhdhaya tane. 
Amaa yoolih tangalo fadhdha 
xlyawhi goronuh ugutemko 
lel, yidesso dhictamah, walaah, 
inkim tannaw makin...a.ra.” 


Sinni nabse  yakxiniinim, 
ummanimko ruhuu = xaaja 
kinni. Ninneh nesketeeteemko 
laakin, ummannimko cilisham 
tekkih, naararishsho dhicta. 
“Ta alle nanino caalamalle, 
kussartot safraako aganalle, 
kaxano kee sittiyahi faylishnan 
kaxano kinni tanem,” lel 
terhxe Maazer Tereeza 


Raxeena: 2007h yinthibbice, 

hammi maarhago = yarhxe, 
Mulubir-haan Habtegebriyel 
kitaab 


Suleeman Maxammad 

Jamaal Maxammad 


WIAS TY & 


Caduuko, nimaxaarhohi 
jaha akko teleemhi sabbatah 
sarrat dhaxiine, Afambo xabeh 
yedee. Nanu lel amaa dik, 
inki andafo hinnim nexeelefe. 
Afambooko kude caduu sarra 
yabbirhiinim farhishiisha 
tinem takko kiyah, caduu 
xabe alqaamhi — sabbatah, 
ifanihko sarra akko nabbarho 
mirhiicino. Caduu, nanu 
Dankaaliyalle — erherhishne 
dhiba erherhille, munaawara 
balik yublemhi — sabbatah, 
amalle sugtemih bisah kinni, 
nideeso yicikkinem. Amayek 
sarrah laakin, nimaxaarhi 
gufekkeeko, Casab 180 kiilo 
meter bisah kuukyinemhi 
sabbatah, Casab dhay 
waghtedde, jabhat shacbiyaati 
maxaarhi gabadde saw 
dhiicam yeerhegeh, ifanihko 
Asmaraako 17 akyan 
kifle thoor, soomaalko lel, 
Dabbabaat 45 le makanyiz 
kifle thoor baaheh, 


Bayluululle gibid  difaac 
ginite. Amayti sabbatah, suge 
xayli miizaan yembedeedele. 
Caduu cilish cusub maxaarho 
amaa makaanolle  baahe. 
Nimaxaarhi laakin, _ istish- 
haad kee mudumuh naghusehi 
bukadde, dherh araxah 
taaniyo luukyine. 


Caduu baahe 
maxaarhoh = gibid _ difaac 
ginitamko bextih, utka 
yakkeedo abo dhiica yarhxe 
shakki feeremhi  sabbatah, 
amaadambartimaxaarhabbob, 
caduu ugutinnexah yamattako 
abaasen. Amay aboona lel, 
Raama _faanih _yitxirrikeh 
yine barakomandooolih, 
Gebre Gergish Debretsiyenih 
santishimta inki  birgeed, 
Habte Indiriyasah santishima 
lamma bathalooni, Tekhlay 
Isaaqhah santishima 
dabbaabat xayla, Bir-haane 
Rashaayidat rashaash xayla, 
Berekhet fenjih santishimta 


cusub 


saaruukh (faagoot) jamaaca 
ifanihko amaa dambar 
akah gufaantikah yekke. 
Ta maxaarhi osa lel, suge 
nimaxaarhoh naba _niyaa 
toxoyem  kiitine. Amay 
ayeh, caduu baahe cilish 
maxaarhi rummah - sikif 
ishsham kuukyine. Caduu 
baahe cilish mxaarhi utka 
abeh farraax xiyaw ishemko, 
wakali dhacumne kee caduu 
daghtheelih 400 kiilo meter 
yakke mirixtaako hirgimteh, 
damaana le wakale gufaanam 
dhiicimtam kiimtyine. 

Handasat jamaaca aben 
ciyoh, caduu _ baarhodde 
xabeh yine alqaam yewcemhi 
sabbatah, Arcano kee 
Barcanolle yine caduu utkah 
mece gondo_ tunkhullughe. 


Dankaaliyat wafradde 
tine  jabhat — shacbiyaati 
maxaarhabbob lel, arcano, 


barcano kee amayko amaahe 
tine Baraxlelle yine caduu 

yaymixiinim, caduu = rajat 
gereecodde naba afto lem 
kinam yeementinimhi 
sabbatah, utka takko alle 
tane yaanamalle abaasen. 
Tayti abitto laakin, — sirii 
agiirinna kee afi essertam 
kityine. Utka lamma gabooko 
erherhrhe. Guri gabooko 9 
dabbaaba, affara rashaash 
kee lamma faagoot kitiyah le 
xayli Baraxle yaatako xagara 
tewce. Mizgi gabooko lel, 
9 dabbaaba, 6 rashaash kee 
lamma faagoot kitiyah le xayli 
Arcano yaatako xagara tewce. 
130 m.m. ti inki madfic,122 
mi.meterti 4 madfic, saaruukh 
haruurugusa inki bi-em 21 
fanadde gaxeh, lamma gabo 
yaatako abaasen. Taginale 
wararah lel, Maggaabit 29, 
1991hi maaxit saaca 4:30h, 
caduu amolle utka erhedhdhe. 


Caduu = sirli’ afii_~_—srikee 
ishaaraxalle akki tine dhiba 
cursuusuto marhiicinna. 
Inkim suginnixuk, — erherh 
difaac xabo yinqissibe. Baarho 
maxte gedda lel, dabbaaba 
dabbaalih dhiba_ katattayte. 
Ta dhibadde, Xasan santishak 


yine dabbaaba, caduu 
dabbaaba_ cidde bumbah 
tumuttukeh xararte. Xasan 
lel, yistish-hide. Amayko 


basolle shacbiyaati gabaako 
dhacameh aarhige waya caduu 
Sit kifle thoor, kaa dabbabaat 
intit siriimat idhdhalle doon 
akkuk yuble. Fertoh lel 
Baraxlelle yine 504 akyan 
motorayizti xayli Hararko 
yemeetetiya kuukyineh, ufay 
axayinnexe afi le dhibah 
xankabiteh, cabaa arhxuk 


yanem macalsiite jabhat 
shabbiyaati maxaarhi, sarra 
akko yibbirhih, atixtixuk asih, 
kasit saaca 5:00h Arcano 
kee Baraxle, caduu gabaako 
xurredde garayte. Amaa 
dhibadde, inki miig, roblaani 
diddeh tumuttukeh  radde. 
Anfibiyan akyan bad kee 
baarholle yadiye dabbabaako 
8 yindhibbirhe. 


Caduuko, niya akko 
dhumteh tine saacadde, dhiba 
katataytam doorimtemhi 


sabbatah malammit dhxiine, 
Maggaabit 30h nimaxaarhi 
Waddet = gabolle —_—ugute. 
Yakko kiyah, Waddet arax, 
vokaani rifti lillig dhayitih 
yemmeegetiya kuukyinemhi 
sabbatah, nidabbaabit, 
saacalle 10 kiilo meterko 
aganalle yadaw mirhiicinna. 
Ta dhacuma araxadde anuk, 
caduu utka abemko, tasaadafo 
dhicta aziya ruhuutiya makim 
mudhdhug yakko kiyah, aki 
dooro mitinemhi  sabbatah, 
ullo kee lillig volkaanooti 
dhayitih yemmeege  arax 
farhe ginah abaasaanam, 
raacinnexam tekke. 
Nimaaxaarhi _taginalemidde 
anuk caduu, 17 akyan kifle 
thoor Bayluulko wadde faanih 
baahem timidhdhige. 


Jabhat shacbiyaati faslit, 
amaa dhacuma ullo kee lillig 
dhayit abaasemik _ sarrah, 
waddeh kab yerhxe. Wadde 
amaa tabbiime makaanonko 
ulah kin baarhot  difdifle 


makaano~ kinni. Januub 
Ayrodhdhumat gabooko 
silansil kin xangoluh 


makarimtetiya, Ayrommaaxat 


tee gabo lel, badti gimam 
le fidin dudub letiya kinni. 
Caduu, waddelle Sit motorayiz 
birgeed 503,504 23it 
birgeedko lamma dabbaabat 
shaaleqqa ,amay balih lel, 
Asmaraako yemeete 17 akyan 
kifle thoor, amooko 7 ibi 
baraagid, lamma dabbabaati 
shaaleqqa, lamma batri 122ti 
madaafic, inki batri bi-emiyya 
kee faaluulko 21 yibbirheh 
niilaalak yine. 


Magaabit 3lhi maaxalle, 
nimaxaarhi' cilish caduu 
maxaarholle, dhiba faake. 


Caduu silansil kin xangolko 
witix yarhxo xine. Fertoh lel 
caduu 17 kifle thoor, jabhat 
shacbiyaati maxaarhoolih 
mangom dhibbayetiya 
kuukyinemhi sabbatah, 
dhacumaatih dhibbaye. 
Taginah adooxa maxakke 
afcaasin dhacuma_ dhiba 
katattayte. Tine —_ gondo 
taysheeqhelem kiitinemhi 
sabbatah, amaa dhiba 
santisha yine Wuchchu, kaa 
gerille tine maxaarhabbobuh 
deecimeh, tane dhacuma 
gondo  lawwahto, ayim 
abnam tashshe akyerhxe. 
Yakko dhiica akyan xasaab 
lel baahen. Guraako 
nidabbaabit akko _ tillaabo 
dhiica arax = yinniyemko, 
masangaleeko dhiba_takko, 
xagara  yeyyeecin. Amaa 
dambarti makaniyzti abbah 
yine Cayna ishi jamaacaalih 
abe tafaahumuh, malammit 
dhaxiine, affara dabbaaba kee 
parakomandooti _bathalooni, 
handasa kee _ rashshaashah 
gorsiima, masangaleeko 

caduulle dhiba faaken. Amaa 
dhibadde, Cabduraxmaan 
ishi zoobaalih atfeehemuk, 
nasre le cityo abe. Caduu 
akkale waya gabooko gira 
alle xarhitte gedda, kudah 
suththac ishite. Kudak yine 
caduu dabbaabitko lel, cibra le 
seloh malxiin xarare. Eretriya 
kee Itobbiyaati wakaleeko 
caduu inkille yesketteh, abeh 
yine gibid difaac, tinem-tine 
yekke. Ta cilish dhibadde 
caduu, 4000 yakke maxaarho 
yikhsire. 500 takkem lel, 
yindhibbirhin. | Dabbabitko 
11 kee inki Zuu_ akyan 
rashaash teerreh tine makiina 
xararte. 4 dabbaaba kee 122 


mi.meterti madaaficko 2 
yinsillibe. Jabhat shacbiyaati 
maxaarhi gabooko,  ufay 
axayinnexe roblaanitti 
dabdaabah, lamma maréedis 
xararte. Makanayizidde 
dabbaaba taamiremko, 


Yonaas Tecaggges kee Mel- 
akke Belay mudduten. Xayli 
fantisheenah yine Mexaari 
Fermi 40 mi.meterti rashaash 
tooghoceh_ tine  masxitte 
makiina aymaacuk, ishe kee 
obboreeterih roblaanooti 
dabdaabah yistish-hide. 


Fermi, Fenqil abittooko 
sarrah ishi numaalih urhurh 
waghteh geytimo dhiiceh 
yine. Amaa maxadde kaako 
waaris akah ~—yakketiya 
raacishshem, jawaabah akah 
warishshe  gedda, _labtiya 
yekkemko Fenqil akkerhex. 
Saytiya tekkemko _ laakin, 
isheh farhinnan migac akah 
eyyec akyerhxe Fermi. 
Anu laakin...? Kaa waani 


cibra akah tekkeh, ihii atu? 
Terhxeh kaa esserte gedda, 
dhibah = adiyuk = antyomhi 
sabbatah, gaxam makkale 
akyerhxem, kaa xalaalento 
daalishsha. Akah yerhxeekah, 
kaako garbadde raace 
zabuli yaabukem kee usuk 
yastish-hidem inketta tekke. 
Maggaabit 27h yooboke 
zabulak lel, abbat amaanah, 
Fenqil akyerhxin. 23 
iggidiyahi gufa yekkeh yane. 


Amayek sarrah, Bayluululle 
gazah gaxne. Silliya kee 
handasa aba baxuuruse idhdho 
kee agargarak sarrah, Jabhat 
Shacbiyahi maxaarhi katayto 


le utkah ugute. Nidabbaabit 
dherhikkeeko Gaxarre 
fanah, amakkeeko lel, Derrib 
gabolle aduuk, — sanitisha 
tine dabbaaba, Derrib 
songohi xeewin araxadde, 
alqaamah tumuttuke. 


Kataa yine maxaarhi arax 
wayemhi sabbatah, Gaxarre 
faanih gaxeh, yucrufeh aso 
yinqissibe. 


Amay duhte caduu maxaarhi 
abbob, raace maxaarho 
yeskekettiinih, lamma _ ibi 
bargeed kee 6 dabbaabaalih, 
roblaanitti cilish dabdaabah 
gorsiima, dhiba  faaken. 
Futstsum Gebrehiwwet kee 
Tekheste hayleh sanitishima 
niparakomando laakin, dhiba 
faake caduu yiymixiih, gazi 
gabolle meceetih  tarishe. 
Amaa dhibadde nigabooko 
cindedde tindhibbirheh 
tine inki marcedis roblaani 
dabdaabah xararte. Dabbaabat 
jamaacaako lel, Adxanom 
Hayle yistish-hide. Roblaani 


dabdaabah mangole waqhte 
waghaaghacittam, gacazi 
jamaaca kinon. Amaa maxade 
asse dhacuma  gondooko 
laakin, sirii hurtaake kee 
juhdeh akko taboona dhiicen. 


Handasat jamaaca, amaa 
caduu baarhodde yoocore 
alqaam askatti aseenimik 
sarrah, malammit dhaxiine 
Maggaabit 4, 1991h, gerho 
Bayluul — gabolle __ tekke. 
Cabduraxmaan lel, Baylul 
gabolle gerhoh ugutaanamko 
basolle, isheh santisha 
dabbaabat xaylakke, “Bayluul 
naatako kino. Maxaari G/ 
hannis (Fermi) yistish-hideh 


yane. Mitamidhdhige, anu 
gantah ta dhibadde astash- 
hado dhiicamhi = sabbatah, 


yisarrah Tesfamaryam Pawlos 
(Xaliibay) sin masuul yakko 
kinni. Sinni baso balih agiira 
tika” akyerhxe. 


Badti gimamalle geytima 
Bayluul, aki Dankaaliyalle 
geytime waya sirli Cungat 
garabah agoogite dik kinni. 


Ayrodhdhumat gabooko 
makareh yane silansil kin 
xangol, amaa  dudubulle 


yane dikih, cirhe akah yaxay. 
Dhibat waghte laakin, yaatuke 
xaylah, mango garab le 
makaano waqhaaghac kinni. 
Yakko kiyah, caduu niyaako 
radeh yinemhi sabbatah, amaa 
tine doorolle yamnaafaco 
dhiicam kuukmiyine. 
Tillaabe waqhtedde yekke 
mango dhibabadde, rabaa, 
mudum kee tindhibbirhemko 


raace 17 akyan _ kifle 
thoor, Bayluuludde  akko 
oroban codhdhole Cungat 

garab le gadi 
maglelliiminnixuk 
radeh, tawlalle gaza_ le 
akkayinnixon iyyir  utka 
erherhishe. Wuliyisbiyeh suge 


gimamalle, 
niyaako 


lel, Cabdurraxmaan gabolle 
bumba cide. Amaa bumba 
adde assemhi sabbatah, bahar 
Cabdurraxmaan, akkainih 
yistish-hide. Kaalih suge 
Tedros Fissahaye yakkeedo, 
yistish-hide. 


1956h 
Maxammad 


Cabdurraxmaan 
Nuur-xuseen 
akyan abba kee  Baxro 
Axmaddiin akyan inaako, 
Sancafelle yooboke. 7it fasle 
fanah lel, Sancafelle yudruse. 
19 iggidiyahi gombo yekke 
gedda lel, 1975h Addisaaba 
yedee. Amakkeeko Soomaal, 
Soomaalko lel Yaman tabe. 
Yamanko leel $meedaan 
oobeh, Jabhat Shacbiyadde 
yengele. Cabdurraxmaan 
tacliimidde, tatcillimemhi 
xaylabba yekkeh wuliidhdha 
yukhdumemik sarrah, naba 
aslaxahi xakadde, yinqiyyire. 
Urhurh waghte cilish aslaxahi 
jamaacaalih kalemik sarrah 
lel, gacazi xakadde yinqiyyire. 
Amakkedde lel mudda 
yukhdume. 6it —beelayhi 
erhedhdhodde lel amaa adde 
yine cilish aslaxahi xakadde 
dabbaabat sawwaag_ yekke. 
Urhurh waghtelle lel filci abba 
yekke. Luukyine lillaage kee 
hurtaake tumbulluweh, inkim 
sugekkah xayli fantooseena 
yekke. Cabdurraxmaan 
ummantiyaalih xan kee 
lay kuukyinemhi  sabbatah, 
kaa zoobahi __ qalbedde, 


sirli hababa luukyine. 
Lillig hammih wanna kee 
kataabinnat dhic kee irhga 
le alay xiyawto kuukyine. 
Usuk guddacsimeena_ kee 
makkot wanna,  nabaatih 
lel, ishi selimalle raba bahar 
kuukyine. 


Cabdurraxmaan istish-haad, 
kaa zoobah, naba _ kasaara 
kuuyine. Kaa _ istish-haadah 
xazzanoye kaa zoobi laakin, 
amaa katayte  dhibadde, 
feere nix kitiyah abiteenih, 
ummanille niyaako radeh 
farraax yerhxih yine caduu, 
ibi1 maxaarhoolih yekkiinih, 
aqhirrimi Bayluuludde 
oroben. Bayluuluk — sarrah 
katayta niselima, Casaba 
kiitine. Amay — kinamhi 
sabbatah lel, caduu gabadde 
akko =ractih tane  inki 
mina, lemko  takkannah, 
Jabhat Shacbiyaako deeso 
dhiicam, ilaalimtam kiitine. 
(Ispartaakiyad—macnaaha, 
inketti tamantidhdha) 
migacah le siriyam adde 
yakkale maxaarho ifanihko 
baaheh lel, Casaballe gibid 
mazgabo abe. Ispartaakiyad 
Casab  baahemik _ sarrah, 
Maggaabit 8h baradde, Jabhat 
Shacbiyaati maxaarholle, 
dhiba faake. Siri dhibak 
sarrah Jabhat Shacbiyaati 
maxaarhi, diddi utka abih, 
lamma  dabbaaba —_akko 
xararishih, amaa akko ugutelle 
kaa yedebbe. Malammit 
dhaxiine, ufay xeewantih 
roblaani dabdaab abak 
ase. Badaleh laakin baaho 
dhiicem male. Amaa dabdaab 
abak yine roblaanitko, inki 


helikobter roblaanitti didde 
kin niyamaacah tumuttukeh 
radde. Amaa maaxit 
dabdaabadde lel lamma 
caskarti nok yistishhide. 


Amayek sarrah nimaxaarhi, 
Maaziyat 15, 1991h caduulle 
dhiba faake. Yakko kiyah, 
caduu jjuiti makon 
yibbirheh yingirribeh sugemhi 
sabbatah, amaa maaxit utka 
salaaxa maabitinna. Caduu 
gibid mazaagibko nayyaaco 
mirhiicino bisah makinki, 
nabaatih malmmih diddi utka 
abih, amaa nibbirheh ninino 
wuliili makonko nidufuwe. 
Sugusuh geye nasreh 
aydukumumeh, Asmaraako 
21 akyan kifle thoor i1fanihko 
baaheh, Maaziyat 25ti maaxi 
baradde, sirii dhiba nelle 
faake. Ta dhacuma dhibadde 
bar kee lellecih yakke roblaani 
dabdaab adde ossiteh, Bayluul 
hadig tarhxe makaadolle 
yimbiddile. Andharhuk yine 
cimir Cungat garab, doon 
yekke. 


Caduu_ roblaanitti selima 
kiitinem, leddeeko caduulle 
rima gamak yine nimadaafic 


kuuyine. Nimadaaficti 
jamaacaako roblaanitti 
dabdaabah, Xaliima Cali 


kee Soofiya Tewelde adde 
geytiman adoox nok yistish- 
hidin. Inketti lel muddute. 
122 m.meterti inki madfic 
lel xarare. Dhacuma_harur, 
safra kee bakharlih akki 
tine sirli dhiba, 4 maxakke 
katattayte. Nicaskar xaakok 
lel, istish-haad kee mudumuh 
daggowte. “Igrira” yaanam 
temeetemhi sabbatah laakin, 

inki caskarti 10ti idhdha 
yekkeh, mulluuxeh addalle 
nok sayeh yine kifle thoor 
22, Bayluul cindedde 
yumbukkuneh raace. Taymih 
xankabite caduu, abyshimot 
ufay xeewantiiti cakanah, 21 
akyan kifle thoor Asmaraako 
baaheh, Gimbot 3h _ badti 
gimamko Bayluludde akah 
orobaakah akkabe. Orobe 
maxaarhi lel, “Lay akko 
ibbirheh antyo. Amay balih 
lel, saamiyel akyan xaakimti, 
lamma ishaamoh _ ibbirheh 
aniyo” tarhxe nasri farto, 
ishi naba maralle tillaabishe. 
Tindhibbirhe, Saamiyel adde 
yane caskar lamma, caduuko 
raacishoona nijamaaca 
zatedde ani laakin, Saamiyel 
Casab orobem tomoobbe. 


Insire 
akyan  kifle 


arhxuk yine 21 
thoor dhibah 
akkituuk kasissiyolle 
niparakomandooti xaakok 
makanayizih gorsiima, amaa 
nasreh fikkilitak yine kifle 
thoorulle, dhiba  faaken. 
Amaa dhibadde caskar dhic 
wac yerhxih yumbulluwe. 
Caduu lel farraax yerhxe. 
Dabbaabatti silansilih, caduu 
sirii-ginah yimiccite. Amaa 
kifle thoor jamaacaako mango 
mari, amaa Bayluul cindede 
raacen. Daguu mari lel, amaa 
akko ugutenille gaxen. Amaa 
fakkitte dhiba nicaskar-hi 
nasreh gommimto — kiyah, 
Jabhat Shacbiyaati maxaarhi 
mangum yunquse. Amayimlih 


sirli harur le  wagqhte 
kuukyinemhi sabbatah, 
sakay kee kitiyat dag-na 


takmalo, waqhte fadhdham 


kiitineh, Jabhat Shacbiyaati 
maxaarhi abbob, gazi gabolle 
tarishaanam hidhdhah, amaa 
gufen makaano yisgibidiinih, 
caduu xaraka xeelah 
waacinsitaanam dooren. 
Amayimti agaagalle, caduu 
huf ishinnaxamhi goronudde 
yinin. Abayshimolle = inki 
xulka yukhlughin. Makaayin 
baradde lué¢éi iffooseh 
difaac akah — orobaakah, 
gaxah laakin, luc¢i badisho 
lel, amre tillaabishen. 
Caduu, sirii maxaarhi difaac 
sayem yekkeleh, sirii- 
ginah ~ gilixe. ©Malammit 
dhaxiine lel, roblaanit 
ifaarishe. Bar munaawara 
abeh, nimakaayinko inketta 
tumuttuke. 


Dankaaliyat 
taginah ani, Jabhat 
Shacbiyaati naba mari, 
caduu cumre tayshudhdhurhe 
taro Deqqimaxaari 
dambarko takko, abaysho 
tillaabisheenim caddossa 
Sirti farto, dankaaliyat 
afayitille tine maxaarhi 
abbob gufte. Adooxa alsakke 
ayrikiinnexa Dankaaliyat 
afayitille tekke dhiba, caduu 
sirii-ginah sikif ishishshemhi 
sabbatah, daddagumuh xayla 
naba damborko _hiriigo, 
kaa qasbishshe. Ta araxah 
lel, Dankaaliyat wafri, 
abayshimot utkah mece 
gondo tunkhullughe. 

Gimbot 1991h 
Deqqimaxaari dambarko 
caduulle fidin utka erherhdhe. 
Deqqimaxaari dambar lel 
dume. Gimbot 20, 1991h lel 
Deqqimaxaari sawrat gabadde 


gaxte. “Hatsee Tedros balih 
inni musaddas aacabo kiyo” 
ayyuk yine coloneel Mangustu 
Hayle-maryaam, ishi reeza 
Tesfay Gebrekidaanalle 
yistilimeh, Zumbaabe kude. 
Jabhat Shacbiyaati maxaarhi, 
caduuko ractem aqirrimuk, 
Gimbot 24, 199lh Asmara 
orobe. Casabko bextih, migele 
Eretriya, xurredde garayte. 
Asmarat dhibrhi  tamaa 
sirii harur, safra kee bakhar 
currusuuteh migele adooxa 
alsakke, ufay  xiyawalle 
axayinnexe dhibadde 
dhibbaak, 700 kiilo meteeryat 
afayitko tabeh, Casab ifee 
gufeh yine nicaskarah, ferta 
niya taxayem kuukyine. 


Jabhat Shacbiyaati 
maxaarhi, amaa akki tine 
dhacuma dhiba curo taaneh 
yine Dargi maxaarhi, 
amoytah luukyine Mangustu 
Hayle-maryaam kudemik 
sarrah, nabaatih niyaako 
rade. Amayek sarrah dhibbaw 
kinni yaanam, tamxeesebem 
kiimitine. Ishaamo _ kee 
ishi aslaxa_ ullelle afah 
hayeh, Casab gabolle kuda 
erherhishe. Eretriyahi 
agiira laakin, makaayin kee 
dabbaabititakke gaxeh, kudak 
yine caduudde katayak, kaa 
aslibuk, nicaskar aasuli, 
caduu laakin weeca, Casab 
gabolle yedeyin. Gimbot 27, 
199th lel, Jabhat Shacbiyaati 
maxaarhi Casab __ orobe. 
Migele Eretriya lel, bad kee 
baarhoh, xurriyadde garayte. 
Isctimaar cumri lel, Casaballe 
yikhtime. 


Nasri nummatah! 

iis ea ten | 


Suleeman Maxammad 


Makhandis 


Marcmiucd 
SMaxammad -Pacitd 


Tookomih, ishi nabseelih Amayim  inni_— dikko 
nitashsharhaarhago oobbem  takko — dhicta. 


Maxmud Maxammad- Y!xattam —_ migeyinniyo 


Saciid yokyan. 1995h Caddi-  Kiyah, peer 
qhayyix Cindha zoobaako, mammakaakama ae 
Igiili wakali asxadaadaralle gantah, farhi liyuk iniyo. 


geytima Cado-lay akyan Dane iserto 
dikille ooboke. Wayyaanet (Berkeihdhok ‘davaja 
beelayhi waghte, ninni dikko : . 

pris . fanti daraja, malammit, 
nicrhiih, Kaaribossa nedee. davaiay arkeitik. danand 
Amay sarrah, Caddi-qhayyix kinni? 


orobne. 2003h — Sancafe 
nedeyih,kadoMansuuraakyan _ Ethedhdhot darajaako, Iti 
fasle kee 2it fasle, Caddi- 


dikille ninino. Mansuura, 

Thiishaako, Sancafe gabolle hayyix erhedhdhot darajahi 
takko kiyah, Caddi-qhayyix (askoola xabashshah) 
cindha zooba_ kee _ Igiili tamidhdhige madrasadde 
wakali asxadaadaradde yane abe. 3-5 fanah yine faslit, 
dik kinni. Inni barmaleelih Sancafelle, Fishshot 
lel, umbakale irri tillanbisha ¢*hedhdhot darajahi 


waghteh iggidin waghte madrasadde, fanti daraja 
tillaabishe. kee malammit  darajaako 


masaggalit fasle, fanta 
Cindhituk ayim takko kee malammit darajahi 
abhigituk tinito? Ishi buhge Matharat madrasadde 
geyto lee, aaginle dufla abte? udruse, 10na kee llya 


Cindhiyuk daktoor faslit lel, Soyrat malammit 


. 24 darajahi madrasadde abeyaako 
akko bahge_ liyuk iniyo. 

lel, 2014h Saawa oobe. 


Darse aaginah kito 
erherhishshem? Ishiinahi 
lughahaa woole...? 

Erhedhdhooko, _ Tigriinyat 
madrasadde kiyo orobem. 
Aymihi, — ishiinahi — luqhah 
erherhishe waytem? 

Yidik-hi dufuwo — kinni, 
akkarhxo dhiica. 

Aaginah akko — towcee? 
Malammit lugha kolle 
masrayinnaa? 

Wuli lamma alsah, ‘amo’, 
‘aduu’~—s- yokkarhxi __kiyo, 
adrusiyuk iniyom. Inkim 
dhiicak miintyo. 

Aaginah dhictee bisah? 

Aabbinnanna  xangaladde 
abbirhiyuk kiyo, udrusem. 
afti faslehi malammit 


semisteridde, ummando mece 
mawco baahe. Yimudarrisiin, 
taginale nabinta yokko bexsiita 
kee fertoh yaydukumusa 
yedeyin. Afti  fasledde, 
malammah owce. Tigriiniyat 
lughalle raacinnixuk, mece 


nughtha tysijjile. 
Tigriiniyat luqha, awlih fasle 
gufte waghte timlike? 

Afti fasleeko ferih, 


malammit fasledde, atfaahamo 
dhiice. Malammit fasledde lel, 
lughat gabooko walaah inki 
cuzre liyuk miintyo. 


Aaginale arux kee xeela 
temneefecih kito, malammit 
lugha tamlako kee darselle 
tanfaco dhictem? 


Yisoxoba — erhedhdhooko, 
Tigriintyat luqhahi 
waanisheenit kityinin. Tenlih, 
xoolashshitinnixiyuk, fidbeh 
waanishak iniyo. Akkinnan 
lugha fidbeh waanishaanam 
wuli arax kinni. Farhi kee ugut 
yaalliinim lel aki arax kinni. 


IQ aaginaa? 

Amayim magnum 
maarhige laakin, wulim adde 
miwaytimta. Amaa daktoor 
Amiine Tekhlay ishi garaadde 
akah yerhxeekah yakko yane. 


Darselle aagina kituk tinito? 

Bukaako, afti fasleeko 
aykee Ilya fasle dhagan 
ashshowa beyak, 8ko aykee 
llya fasle dhagan lel fertoh, 
inni fasleeko bisah makink, 
amaa adde iniyo madrasadde 
geytima yidarajahi faslitko 
gantah erhedhdhoh (yunitih) 
awciyuk abayshe. 


Ummanimko  aganalle win 
kodde tarhxe darsi cayna, 
awlihtiya kiitine? 


Erhedhdhot darajadde, Loo 
kee Ingiliiz lughalle kinni, 
yixayli kuukyinem. Fanti 
darajaako amulalle, Loo 
kee Fiizikis akxintyuk edee. 
Amay satrrah lel, umbakale 
darsi caynan macalsiitak kee 
fertoh adde hammiitak edee. 
Ammakaakakam — yanemhi 
sabbatah kee maatrikille mece 
mawco bahto tekkemko lel, 
umbakale darsi cayna unkoh 
takxano kee adde hammitto 
kinni, kolle tanem. 


Fertoh akxinituk kee 
assokootituk tinito mudarris 


teellemko? 
Makawwanit fasledde 
Ingiliiz naydurusuk — yine 


istaaz, agiira kin darasa 
fasleeko faslelle hel ishishak 
akah nayduruseekah 
nokkobak yine. 


Atin lee ayim abtan tiniini? 


Bar-malet aydaras _ balik 
kinni. Ninneh  naarhigem, 
ninni xeela kee araxah, ninni 
zooba akah nayduruseekah 
kinni, nokkabak yinem. Tayim 
lel nowah gantah, ferta niya 
kee aydukuma noh aklughi 
tine. 


Kudik, lamma-gale _ kee 
mudarrisiinko, aaginale 
aydukuma koh akki tine? 


Iggidin abayshimolle 
ashshowa beyo liyom 
mudhdhug kinamhi sabbatah, 
ciid balik kiyo, ilaalak intyom. 
Cusub sartim saritih lel, inni 
soxobaalih xedenak  iniyo. 
Erhedhdhot darajaako, fanti 
darajadde tillaabak masalan, 
bishkiletta. yoh dhammimte. 
Fertoh aydukumumih lel, niya 
ikkittye. Bexsoh koh yakko, 
amaa bishkilettalle, kazzik 
alle amneefeciyuk antyo. 


Cindhamasot ayqariridde 
angalituk tinitom, oobbih 
aniyo. Aaginaa? 

Yoo, meceetih tanito. 


Malxinko aganalle, darsedde 
midoh 10 anah tane darasa, 
aglet zooba yakkoona yaanam 
tinemhi sabbatah adde say 
shoghle kinni. Nimadrasahi 
nabatiyah yine, istaaz 
Kufloom, migac yokkaarhiguk 

yinemhi sabbatah, abbat 
migac yok essereyaako, isheh 
kinni, yiyuktubem. Anu, aglet 
irhga magnum liyuk miiniyo. 
Amo xukuukak, “Istaaz, 
anu margadisho mirhtica”, 
akkarhxiyuk astintine. Amaa 
waghte, ECDAA (Eretriyat 
Cindhamaso kee Darasahi 
Ardeeyin Aglehi) aygqarir 
unkoh, cayda  margadde 
bisah kiyo, akkaliyuk iniyom. 
“Ximmeret’ akyaanamhi 
darse abe. ‘Fenqil ximmeret’ 
akyan filcohi nabatiya ekkih 
doorime. Amaa waghteeko lel, 
mudhdhug kin aglet zoobatto 
eke, yan macna lel kinni. 


Cindhamaso kee darasat 
agle, aaginah geyte? Amaa 
‘ximmeretidde’ lee, ayim 
tudrustini? 


Amaa liyuk iniyo misleelih, 
inkinnah sittiya geytam makin. 
Amaa anu akkaliyuk iniyo 
cayda, inki xak amaa agletya 
bisah kinni. Xadde hin kileeba 
tine. Ishiishi farhi kee dooro 
balik lel adde sayta. Qiraa- 
at kileb, meediya, caafiyat, 
ciyaajinna, asannaf kee 
asannac, indhirhi kileb...a.ra 
tine. Anu lel fertoh, qaariyuun 
kilebidde ayqaritak iniyo. 
Meediya (geyshisheenitko) lel 
fertoh, Saahot barnaamijidde 
angaliyuk iniyo. 


Amaa raadiyootimille 
alle gaxno kinokii, 
‘ximmeretidde’ ayim 
tudrusiini? Xunsuusuttamko 
yihaasawishsho. Aaginah lee, 
geyte? 

Mamalxanit fasledde aniyuk 
kiyo erherhishem. Cilleh lel 


mecem kuukyine. Axaasab/ 


fikrat ayfaddan, 
caddosnan, bukaakohi 
war-hado hido  idhdhaaget 
aynobiya, geyinnanimidde 
ishe tidminih tangelo, 
xiyawlih tirir + zamoodiino 
taallo kee...a.rah cilleh mece. 


qhamatat 


ECDAAh yangqirribe 
cindhamasot raadiyohi 
Saahot barnaamijidde 


gantah, ishi farhih angalituk 
tinito. Tayim kumartiinodde 
aaginale wahas liitine? 


Ta shoghle, masaggalit 
shoghledde aniyuk  kiyo 
erherhishem. Maynafxille 
kaadir — nudrusih gaxne 
waghte, ishi farhih aba mara? 
Tarhxe essero temeetih, Faraj 
kee Maxammad-amaanlih 
erherhishne. 14 xiyawtiya le 
kilebille gantah, tenebih tine. 


Shoghli aaginah yine? 


Mangih, cindhamaso tablem 
kee tawikkilem  kuukyine. 
Styaasa, jamce, cayda, darse... 
table barnaamiija kabishnak 


ninino. Saahot lughahi cadar, 
furkaxat, missilit...1ggidin, 
waghte tillaabish kee darse 
galeeliite barnaamiija gantah, 
kabishnak ninino. 


Aaginale mablol kee 
aydukuma lee, geytan tinitiini? 


Cilleh aydukumussam 
kiitine. Nimudarrisiin gantah 
andhaxsiiteenih, mablol noh 
axay yinin. Amaa shoghli, ishi 
winah abtam yakko kiyah, 
amadde saytam isheh, wuli 
naba xaajah ambulluwi tine. 
Mango mari lel, amaa raadiyot 
barnaamijti zooba yakkiinim 
farha yinin. Dhiicimemko, 
kado  gantah  amaaginah 
katattayto kiyo amaanatisham. 


Amaa_ shoghle_ kee _ farhi 
kattayteenim takkalee? 


Sancafeeko Asmara 
yedeynih yamagiinim racte 
waghte, amaa farhi gantah 
amalle soolte. Saawa, 
amakkeeko lel, kulliyat gerho 
katayte. 


Saawi ishi zikriyaako...? 

Ardi mahrajaan kee 
cindhamasot shoghleh, 
ookomih Saawa gufih iniyo. 
Darasatto ekkih tee gufo 
lel, abhigiyuk intyo. 2014h, 
28  yarhxe doorlih  kiyo 
lel, Saawa oobem. Saawi 
martiino kee nabra lel unkoh 
xunsuusumtam kinni. Tee 
xunsus, baasko ob = akah 
terhxeekah, xtyaw mangaalih, 
akkeeko awlalle kiyo? 
Miyaalih? Allee? Arhxituk, 
ufay kodde yaxeewe. Yakko 
kiyah taymidde, daqhaayiqh 
gantah, adde mikalta. 
Ummanti ishi masricko kifle 
seraawit fanah, daqhaayiqhti 
addadde kinni, ishiishi cara 
yabbirhem. 


Saawalle 
xunsuusuttamko...? 


fertoh 


Saawalle takattem, ummaan 
baarhooko, umman_ caynahi 
xtyaw_ kinni. Barri mara, 
madiinat mara, shoghle 
dhictam hido shoghli labcad 
lem kee hinam,  sagala 
qhoomtyaako.... Sarrah 
laakin, mango caynahi asbeeza 
inki inxedde tesgeegelleyaako, 
baskaako basak yarhxe teker 
betto balik kinni. Xiyawti 
barhahi thabiica, waghteelih 


daddagumuh tangqiyyirem 
kino, cilmedde gentah 
nadrusem. Saawi — cilmi 
laakin, amaaginah makin. 


Mango caynahi muytuutuulih 
temeete mango caynahi xiyaw 
Saawalle, inki xiyawtohi 
thabiicalle taararo, alsa gantah 
mifadhdha. 


Saawi 
cindhamasot 


farhshishnan 
afaadadalle, 


aaginah table? Wulim nok 
tarhxo. 


Amaa_ ushshukuum _ ishih 
akah kokkerhxeekah kinni. 
Saawi, ishuulahi arde (wathan) 
kinni. Saawa guftemko, migele 
Eretriyaako — gufinnixiyokke 
yok racte akah tarhxemih 
inkim malto. Saawalle, adabe, 
aglet martiino, waqhti missil 
amnaafac, doodadti cayda kee 
xishmamti irhgah ginnimta. 
Nabaatih lel, ummantiya kee 
ummanna dhiicatya tekkih 
kito tawcem Saawaako. 


Kulliyadde, aaginah orobte? 


Saawalle l2ya fasle 
abayshih, maatrikidde 
engeleyaako, 3.8 _ baahe. 


Maynafxi kulltyadde lel orobe. 


Erherh iggida abayshemik 
satrah, handasat cawdadde 
engele. 

Kudooro kiitine —_-woole, 


aaginah adde orobtemii? 


Yoo, yidooro kiitine. Inni 
cindhiinat waqhtedde kiyo, 
doktoor, payloot arhxiyuk 
intyom kiyah, enebek sarrah, 
inni darsi cawda, cilleh kiyo 
eshsherheerhegem. Amaa 
geyih intyo nughtha laakin, 
xikkiminnat cawdadde gantah, 
yorbishshatya kiitine. 


Ishi darsi zoobaalih lituk tinito 
zamoodiino kee madhdhay, 
aagina kuukyine? 


Ummanimille, meceetih 
yine akkarhxo dhiica. 
Saawa malee  kulliyadde, 
xadde hin inkiddehi shoghli 
kuyaseedefemhi sabbatah, 


astuwituk kee sittiya xattak 


kito tashtughulem. Inkidde 
shoghli, cilisham yaysissike. 
Xattishimnan adde mangomhi 
sabbatah, daghte kee tacabko 
nagaa takke. Huftoolih kito 
abittam. Waghti urhaarhe 
kee tantooko lel naggoyta. 
Umman-umman ginah 
farhshishsham kee katattayto 
missilam kinni. 


Abayshimolle kabishshen 
idhdhot waraqhat, aaginah 
dorteeni? Aaginale mawco 
lee, luukyine / alle geyteeni? 
Eri-9 building (9 doorle 
gino yaanam kinni). Eri-9, 
9 qhoomiya — tawikkilemih 
kino, nexeesebem. Amaa 
gino gantah, maczooko nable 
waghte, 9 misle taallo kino, 
xagaradde haynem. Amaa 
gino, Eekispolle abno kino lel 
nixiggirem. 


Eekispo akah dorten sabab 
aymi? 

Ardi mahrajaan alle yakke 
makaano hido dagge kinam 
hidhdhalle, Eretrryuun unkoh 
kinon, alle = yakattiinim. 
Amayim kinni hanuk laakin, 
nabam kee waqhti baahot 
carwa alle dago. Mahrajaan 


karmadde yakkemhi 
sabbatah, rob yane, kalla 
tane, munaasibiino male, 
shuqhoghti dag-na  tane. 
Xiyaw digira kee waqhte 
tillabsiita kassoytih, adde 


dhinta hoteela male. Amaa 
gedda lel, umbakale taymidde 
xatto, amaa mahrajaanah lel 
cizze takko ginohi ginnanah 
kino, ugunnem. 


Amaa waghte, ayim abteeni? 

Baarholle (gubi doorulle) 
dokkon __ teellih, kataya 
dooraalle lel, mayballaytinat 
reedit, caydaatim kee waghti 
baahot macaashat  carwa, 
waghte  tillaabish _fantat, 
makaatib, hoteela’...ara 
galeeliitte barhsimte gino 
takko kio, nixiggirem. 


Amaymidde_ lee, aaginale 
salaaxa adde geyteeni? 


Cilleh mece mawco adde 
geyne. Adooxinuk, muluu 
nughtha (A) alle geyne. 


Kado aagondo akko litiini? 


Amaa_ shoghli__obsiimih 
caralle yane. Koronat 
sabbatah bakhte migeyinna, 
obsiimih yane. Eekispolle, 
ardi mahrajaanalle kabishno, 
xagara linuk ninino. Ummanna 
tay sarrah kinni. 


Amaa shoghledde mii koolih 
yine? 
Samsoon, Semere_ kee 
Kamaal Axmaddiin yoolih 
yinin. 


Darrsek — sarrah, — shoghli 
caalam aaginah koolih yane? 


Erherhih, meddero kee zarahi 
korporeshinidde kiyo, shoghle 
erherhishem. Amadde, wuli 
koona alsa __ushtugqhule. 
Koronak sarrah, unkoh 
Tacliim Nabareenadde tabne. 
Kado amaa awwalah adde 
udruse, Sancafi madiinalle 
geytimta, Soyrat malammit 
darajahi madrasalle, mudarris 
ekkih alle gaxih antyo. Amaa 
yiyuyduruse maraalih lel, 
ten shoqhli zoobayto ekkih, 


ashtuqhultyuk aniyo. 


Aydaras aaginah geyteehi? 


Cilleh naba zimma 
yashshughuce shoghle kinni. 
Amaa nayduruse mari, amaa 
isheh guftih tanito daraja hido 
amayimko xaf  yarhxoona 
kito, akko fadhdham. Tanto 
hido macalwayto tublemko, 
kodde yassaabbe. Agiira 
table waqhte lel, xedenta. 
Koh yanfacoona lel, magnum 
tandufule. 


Mudarris  afto —_darasatti 
ginodde, aaginah tashrixe? 
Mudarris —_bukaako lee, 
aymotta kinni? 


Aydaras, ruhuu mihra makin. 
Xiyawto ginaanam,  cilish 
shoghle kinni. Sabre tathlibem 
lel kinni. Mudarris  afto 
taymidde lel, cilleh nabatya 
kinni. Darasatti mangole 
waghte, ishi mudarrisih 
kinni yammingidem. 
Mudarris, darse/cilme 
bisah makin yaydurusem. 
Adabe_ yayrhibirhe, faysha, 
yaywijjihe, jaha yayrhibirhe, 
qamata akah yaalliiniikah aba, 
niirohi martiinoh lel, mece 
balima yakke. Tayim lel, afah 
hido waanih bisah makinki, 
isheh ummanimidde misaal 
akkuk takkem kinni. Amayim 
kinamhi sabbatah lel mudarris, 
ardentit gina, misaal/mubul 
yakke, doodat marax kinni, 
arhxo dhiica. 


Ta arhxituk sugtemhi xaddelle, 
mudarrisiin niya, aaginah 
caddoose dhaarhito? 
Yibbirhiinih yanin shoghli, 
naba zimma yayshshughuce 


shoghle kinam afhiminnexe 
mari yanemih iggida. Wuliili 
mudarrisiinille, maxda kee 
martiinoolih yendhebeebeshe 
dhamtot koh yambulluwe. 
Ishi shoghleeko aganalle, osat 
shoghle kee soldit goronudde 
hammiuita mari yannaw dhiica. 
Bukaako laakin, nagaa kin 
niya tane. 


Amaa tudruse cawda 
(handasat) shoghlehi 
aynobiyah, ishi buxtah abta 


dufla tinniyemko? 


Amaa udruse cawdalle gaax 
arhxeh ableh kiyo. Wuli dago 
viidiyo gantah  katattaya. 
Muhandisiin geyemko lel 
shoghli kibra  akko _ beya. 
Macalkalisho kee baddaahisho 
yelle mitanem aarhige. 


Aki-ginah gantah, cibbat 
zagaxat aftax yable waraqhat 
ishi zoobaalih kabishsheya 
yine. Eretriyat qoomiyaatlih 
ayrhebeebeshituk, kaa 
dhibrho iski uyshudhdhuurh 
noh caddossa. 


Januub zooballe ECDAAh 
maglelliime asxadaadar kee 
santishnan darse beyne waghte 
kabishne waraghat  kinni. 
Kaa dhibrhi lel, umbakale 
Eretriyahi qoomiyamalle 
yambulluwe zagaxax kee kaa 
cibbat aftax tablem kuukyine. 
Lammalle xaznih lel nuble. 
Amayim lel: 


I Sugti qaanunudde 
cikkishite aftax kee 


2. Lasoo-las, zanta kee 
massenedde cikkishite aftax 
kinni. 


Lasoo-lasalle xalle balik 

makinki, erherhidde, 
fahaamat aynobiyah kinni alle 
yamshuqqulem. 


Saahootimidde fertoh 
hamminno. cibba kee zagaxat 
aftax aaginale madhdhaa 
leyaa? Kaa dimac lee aaginaa? 


Umbakale qoomiyam balik 
Saaho gantah, ishi aftaxti 
arax leya. Lamma xiyawtohi 
fanalle gica teseedefemko 
masalan, amaa gica lel gidfo 
hido biili xarhnan guftemko, 
amaa aftaxti araxalle erherhih, 
amaa yootoketiyahi ahli hido 
dik, ‘Cawi’ akyan, baska 
ke subaxah iggidin xaaja 
yibbirhih amaa yumuttuketya 
gufa. Tayim erherh daraja 
tekkih, xankabto kee 
naxrurtaako uguttam kinni. 
Lacini, assih dhiininnixituk, 
cagab yekke alle yaanam 


lel kinni. Malammih lel 
‘madaawi’ (diwah_ takkem) 
yibbirhiinih = =alle —_—yadiin. 


Amayim lel amaa obte aziyahi 
cilaase xagaradde hayeenih, 
baska, subax, iba cindhaako 
doorimetya kee xarich 
yibbirhiinih gufan macna 
kinni. Maddaxit darajalle, 
lamma_ gabooko, _ kahaalot 
simaagille tawce. ‘Matsallal’ 
akyan wuli kaxsat cayna lel 
tamidhdhige. Amaa_baska, 
subax kee sacattohi osah lel, 
aziyat daraja tumbuluwih, 
solaadi akah tamidhdhige. 
Solaadi tamadhdhago kiyah 
laakin, mangole waghte 
labcadah, mibettimta, 
gaxta. Akkanih amaa 
waghteekoh tadabbem tane, 
xankabishnanah wuliidhdhak 
sarrah tadabbem gantah tane. 


Amaa solaadi sugto tekkemko, 
simaagilleelih kinni sugtam. 
Amaa_ simaagille, xaalaat 
aythummutinnixa mitadabbe. 


Amaa_ solaadi bishshiitoona 


farheenimkoo? 


Milabcaadiminnamhi 
sabbatah, amaa_ simaagille 
akah mikabbatta. Maale, carha 
kodde male, niwatshshsha, 
akyarhxin. Laazim_ bishshiito 
kiyo yerhxemko laakin, akah 
yaxawna dhiican. Amay 
sarrah, xamit xibarah kataya 
sinrab kee anfag laakin yane. 
Nabaatih, caybe = gantah 
kinni. Amaa umam_ aba 
xlyawtooko aganalle, amaa 
simaagillelle cuzubamhi 
sabbatah laakin, —_ingirko 
akah migarayaana. Amaa 
gedda lel, beytiminnexemille 
abayishnam tashshe. 


UDDC (Ummaatin Dambar 
Dimokraasiya kee Cadleh)-hi 
23ya kaadir-hi darasatto kito. 
Aagina kuukyine? 
Cillehniyatyeddeyamaabbe. 
Ta darse lel nabaatih, giraare 
kee agiirinnahi makaanolle 


udrusemhi sabbatah, feere 
niyat yedde yamaabbe. 
Ta darsehi farhshishnan 


fertoh cindhamasoh, aaginah 
warishsha? 


Cilleh farhshiisha  darse 
kinni. Moyya _ tayfiddinem, 
fahme xiyawuh taynabem, 
teyrheerhih tanqaamato 
kuxattam, nabaatih lel 
alle akkuk yanem,  cilish 
masuuliya tashshuqhuce, 
naba taarik le maako (Naghfa) 
kinni. Umbakale cindhamasoh 


lel, ta inni caashir akah 
attiminniye. Ta  madrasa, 
naba kulliya kinni. Umbakale 
ninni kulliyit lel unkoh, ta 
madrasadde geyno dhicna. 
Ta madrasadde, umbakale 
caynahi mihrar tabbuxutih, ta 
ardehi barhsiime shoghle kee 
darajadde geytimta xtyaw kino 
geynam. Nabaatih lel naba 
reezale xiyawlih geyshishsha 
makaano kinni. 


Bukaako nable gedda, ta 
alle marnak nanino caalam, 
canki wareh yemmeegetya 
kinam hidhdhalle, ta kaadir 
madrasadde, taarik kee 
siyaasah, nizooba_ caalamti 
fasle kee caalamalle yane 
waghaaghac-hi sabab niirohi 
jaha cilleh nifhimih, addat 
xayla osseyaako, _nefille 
tarishsho kurhicshishsha 
fahaama_ kito  tabbirhem. 
Amaa_ gedda_ lel cilleh 
urhurh waghtedde, xadde 
hinam kee dimacle  irhga 
taqhmishe. Dhiicimak 
umbakale Eretriyuun fertoh 
lel cindhamaso, _ taginale 
darsehi caashir geyoona akah 
attiminniye. 

Win kodde yerhxih, mudhdhug 
kin selimah taghree kitoob, 
aaginalem kinni? 

Darsi _kitoobko _ bextih, 
hammi-maarhago (Saykolojji) 
kitoob kee taarik kitoobudde, 
fertoh hammiita. 


Yalli kuxato, ishi shoghle 
kee nabradde sareegalla geyto 
koh attiminniye. Gaab noh 
isho! 


Sinni barkat! 

| Gayda) kee_Gijaajinna 


Jamaal Maxammad 


Mitt 
Feeney 


Cindhamasoyta Jumca 
Cabdu Aboobakar, cumreh 20 
igegdiyaddetane cindhamasoyta 
kinni. Ishi, shahiid barha kinni. 
Caddi-qayyix cindha zooballe, 
shohodat — lellec-hi 
tekke, Eretiyat ummat, arde 
kee xurriya tandibbiliinimko 
abe dufla wacishsha “inki 

cideyta” ta aymangadadde 
cudub maymanga tekkih 
tiymingide. | Amaylih 


Marxaba_ _Jumca, 
ta aymangagadti 
ciyodde _—_afaako, 
aaginah sayte? 


Aymangadat clyo 
caddiqayyixille shohodat 
lellec-hi_ saadifih 2018dde 


Cumar Cusmaan kee Saalix 
Ismaacilih tunkuttube “inki 
cideyta” suurah le shahiid 
amaana ayidhdho cilishtiya 
kinam_ caddossayadde_ kiyo, 
erherhihiymingidem.Rummah 
usun amaa  aymangada 
yuktubiinih baaheenih 
nixata nokyerhxin wadhte, 


saadifih # 


mece nerhxih adde  sayne. 
Rummah lel, anu yixayaatlih 


madhdhaaletiya — kiitinemhi 
sabbatah, cilleh ikxine. 10 
maxah labcadnemik  sarrah, 
Bahta Xagoos addaraash kee 
shohodat qabaaralle kab ishne. 
Aymangad lel amakkeeko 
kiyo erherhishem. 


Amaa aymangada arde kee 
xurriyat wadoh takke dufla, 
ayidhdha  cilishtiya kinam 


lel, sirii cadarti qiraa-at dhic le 
cindhamasoyta kinni Jumca. Ta 
riish kin tee ciyo tublem lel, inti 
alle cidde. Ardi darajah yakko 
akfarha yinin xutukti goron 
ammakakamadde, _ tenlih 
tangalo. ciloh  essero 
kab alle ishen. Jumca 
takkeedo, _ishaddalle 
le dhic alle taybulluwe 


caashirko ractam, 
mifarhinna. Raadiya 
tekkeh lel, Asmara 
temeete. Ta Asmara 
kee Masawwacalle, 
xiyawko 100 takkem 
amaa maraadde lel, amaa 
ciyodde gab _ terhxemko 


khibra lem adde yengelin; 6 
waghte lel yekke “Mii feerahi” 
ammakakamadde, umman 
erherh zuurudde tillaabak yine 
20ko, tiya akki abayshimolle, 
maddaxah towce. Addoodim 
. le dhibrho lel, Jumca Cabdu 
Aboobakarlih abne garaa 
: q katattayno. 


caddossatiya 
kiitine. Fertoh 
lee koyyahamaa 
aymangada, 
ayim koh kiitine? 

Rumma kinni, amaa 
aymangada yoyyah tekketiya 
tekkeh yodde assaabbi tine. 
Amadde yine taariik inkoh 
nicaredde tanem kinni. Amaa 
aymangadahi dhibrho nable 
gedda, caduu arde kee xurriya 
yadbalo  yemeete  gedda, 
marcawwi xitstsinotudde 
ishi cibna xabah kinni, caduu 
deeso  ishi zooba  fanah 
yadiyem. Akah yedeekah lel, 

xitstsinotudde xabe cibnalle 
migaxa. Beera beexa yamaato 
kinni yarhxe ilaltadde ani, 
xitstsinotudde yunkuttube 
barhi yoobokeh  carsiime. 
Amooko amaa zanta rigtih 
yoyya tabletiya kiitinemhi 
sabbatah, amaa aymangada 
abak iniyo gedda, yoo kee 
ylina caredde weeca kino, 
asnak nininom. Gadah lee 
yibarhi “ee kwe ina, kwabba 
noh yamaato kinni yokkarhxi 
tininimko, ay geeh kinni 
amiite wayem” ta cindhooki 
waani, anu kaa ina ekkeh 
aymangidik intyom hinnim, 
amaa_ cindhooki rummah 
yisacal kinamhi sabbatah, tee 
abah yoyyah ulah kin dhamto 
yoh axay tine. Nabsi wulim 
yodde yarhxe. Yabba kaa 
maarhige hantyuk, intii intille 
yok yamiite. Kaa teseedefem 
inkoh gazadde yok gaxtah, 
maarhige ashraxo taanam 
yodde amaabbi tine. 


Amaa aymagadaalih yadiye 
cadar yakkeedo yane. “Dhimo 
yok tekke anu yimaacaasha” 
yarhxe cadar taqhriye gedda, 
addale dhamtodde saytah kito, 
taqhriyem. Amaa cadar aagina 
kinni? Amaa cadarti nighriyeh, 
Jumca Cabdulle gaxno kino. 


Dhimo yok tekke anu 


yimcaasha 


Bar kee lellec weecadde 
tillaabisha 


Yibakhte kinni kela, anu 
yaabisha 


Gari nuble yaanah dirab 
yoh warisha 


Gari anu amuite gedda 


haasawa soolisha 


Kuwajhe able  waado, 
waraghat dhirhii miishsha 
Ayim kinni nisarra, xaqqe 
yoh mawarishsha. 

Yinti kutublenkah anda 
kok xayitte 

Yirooxi mangom 
kuduumute 

Lellec dhumoo,  baarho 
maxto xinte 


Qalbi curfen waye, qusma 
obto yok xinte 


Kwaasal kee 
soonod yokkosite. 


Baskaako basak ayih afko 
yokxarhite. 


kudigir 


Garbad kokko raace ayci, 
lakah hel ayyane. 


Kusiile uybulluweh, 
ziyaada koh saane 


Kaso dhaxiineh yabba 
awla yane ayyane 


Barko inkim  mirhiina, 
candadawa yane. 


Ablinnan caskartok, abba 
ayyane. 


Atu. kwabbaako, —cumreh 
ayidhdha abtak akko racte? 


Aabukekkah kityo, akko 
raacem. Yiina yoyyalle adooxa 
alsih soonowa k1i kinni, yabba 
yistish-hidem. 


Ta aymangada kee amaa 
aymangadadde yane_ cadar 
inkoh, koolih tadiyem 
kinni. Atu  kwabba xayyeh 
kaa mitaarhige. Amaa 
aymangadadde laakin, kaa 
misli koh ambulluwi yine? 


Rummah kaa misli siilelle 
akah yaneekahko cille 
meceetih, yoolih yanem 
yekkeh yoh ambulluwi yine. 


Inki cideyta 
aymangadaako 
kataytemille tabno. Ta 
aymangadalle kutublem 
aki naba ciyoh_ kufarhen. 
Macnaaha ardi darajah yakko 
akko farha yinin “Mii feera?” 
yarhxe xutukti goronuh akki 
tine aymangaditidde tangelo 
kudooren. Amayedde aaginah 
sayte? 

Nookomeh adde waanisha 
sugne inki cideyta tarhxe 
aymangadadde __yitublemko 
inketta kin Axmad Calishuum 
talafoon yolle abeh, taginalem 
taneki, tamaato dhicta? 
yerhxih yessere. Anu lel 
aymangadti ciyot farhi lik 


tarhxe 
sarrah 


iniyomhi  sabbatah, mece 
akkerhxe. Tayidhdho kaltam 
yakko, toyidhdhole  daraja 
akah tamxawwem_ kinam 
laakin akkali miinintyo. 
Erherhih tikxine —_woole 
tincibe? 


Cille meceetih ikxine. 


Ta_ lixa wagqhte  katattaye 
aymangaditidde erherhih 
abte aymangada,  aagina 
kiitine? Tee dhibrhi lee ayim 
kuukyine? Aaginah takkem 
kee ayidhdhole daghiighah lee 
akkuk yine? 


Amaa aymangadat suura 
“Bissiraata”  kiitine. Tee 
dhedhdhan yakkeedo, 2 
daqhiiqh busa_ kuukyine. 
Amaa aymangada Saahoh 
kiutine. Teyya  tuktubem 

yakkeedo, Axmad Calishuum 
kinni. Tee dhibrhi lel, lamma 
xalaalehi zanta kinni. Amaa 
xiyawti kallaaxemik  sarrah, 
kaako garbadde akraace ulwat 
yazhireh soonowa _ takke. 
Amaa soonoyni laakin kaatiya 
kinni. Ishi kaa sarrah teerhege 
soonoynoh xedenta. Yamiite 
waqhte adde yamaabbo le 
xeden akah yambulluwe. 
Tee xalaalenti lixa  alsih 
kallaaxeeko gaxe gedda, garbi 
masucuta, xedente akterhxe 
gedda, ishi ilaale wayte radde 
alle yedabbe. “Akko bahte 
marah uttuxuu. Yim makin 
akyerhxe”  gedda, _ ilaale 
waytem akyekkih xurtaamelle 
ishe tagdafo roomi goronisha, 
tee garbadde yane ayci “Ina 
yoo kee isheh maamin. Anu 
inneh ~=kwakxaso __kiyoki, 
texeesebeh tanitom maabin” 
akyarhxe. Tee addaako tamiite 
fartoh, rummah _  dhaggitta. 
Texeesebeh tinem  khalath 
kinam taarhige. Ishelle gaxtah, 
hidaaya alle obtamhi sabbatah 
“Abshir, inneh kucarrishito 
kiyo. Gufanikke kugudduuso 
kiyo” akkarhx1, raja moorittah, 
ishi cindhooka  carrishitto 
abassa. 


Erherhzuurudde, aymangaditti 
ciyodde tengelemikke, 
ayidhdha kiitiniini? 

100 xiyawtiya kiinine. Amaa 
maraako lel, 20 raace, 80nuk 
lel tillabne. Malammit zuurulle 
iymingide aymangada lel, 
“Isctimaar kee kaxano”’ tatiya 
kiitine. Tatiya  takkeedo, 
Axmad Calishuum Saahoh 
yuktubetiya kinni. Tee dhibrhi 
lel, liisholle tine barha tine. 


Dargi nizaamhi waghtedde 
kuukyine. Amaa nizaamadde 
reeza luukyineti, tee kixini 
yine. Amaa_ barha, alaalih 
alle ifarteh tane zibolle, inne 
kee nagaa terhxih qanisha 
kee dagar cadhdhishita alle 
tanelle alle yemiite. Amaa 
waghteelih table gedda, 
xoola kinni. Magnum 
xoolayshitta. Usuk aaginah 
asse akyarhxe. Ishi amo 
naw ishekkah, xoolah alle 
cununtelle tekkeh, marxaba 
macaaseena gee aktarhxe. 
Tee dhagdhaago yerhxih kab 
kab alle yarhxe. Naw erhex, 
kab yodde marhxin aktarhxe. 
Tee yaabbo xinah dhag 
tee isha gedda, nifille thuf 
aktarhxe. Yulgume mandugh 
afah alle haah, kwagdafo 
ktyo akyarhxe. Ishi erherhille 
mashshiita tinemko, 
sarraako ulucudde dhaa 
haytah, labhatto tekkemko 
yittigiddif aktarhxe. Amah 
arhxi, rummaahit tee liishoyti 
Saciid yamiite. Lammi 
yangaacin. Ishi fanadde saytih, 
sik erhex, sik erhex arhxi, 
ten gica akimille tabtamko, 
amaa gondo dhamxishsho 
toohe taahe amraraddi, ay 
Axmad, Saciidille mandugh 


alle yaatuke. Sactid tee 
liishoyti raba. Ishi tublemih 
rummah taxurtumeh, 


“Isticmaar rimidko bukkuseh 
kuxane kee ummat xane 
edebbeh kuqabrelle bandeera 
atkalo kiyo, arhxi dhiimo 
tukkusutteh, nidaalah ifarta. 


Ta aymangadadde adooxa 
xiyawtih idhdha — ekkeh 
inkettakke baballe akkanih 


(live)h kiyo iymingidem. 


a 
/ 


Erherhih abte adooxa 
aymangada_ inkoh Saahoh 
kiitine. Amaa ciyo aagina 
kiitine, kolle masrawo? 


Rummah amaa daanaytidde, 
Saahoyti miyine. Yakko kiyah, 
amaa daanayti ayim yokkarhxi 
yiniini takkale? Nanu Saaho 
mirhicna, yakko kiyah, lughah 
naabbemko aganalle, xarakah 
abta aymangagad cille 
meceetih nafhime, yokkarhxi 
yinin. Walaa koh gabbacno 
dhicna gantah, yokkarhxi 
yinin. Tayim yaanam lel, 
amaa aymangadadde afhime 
waanam mitine, macna kinni. 
Inkoh afhimi yinin macna 
kinni. 


Tookomeh  abte —adooxa 
aymangada sittivadde Saahoh 

kiitine. | Amayek — sarrah 
kataytem laakin, Tigriiniyalle 
timbiddilemhi sabbatah, kolle 


masrawo? 


Rumma kinni, anu adox 
Saahoh abe. Kataytam lel 
saahoh abo kiyo arhxiyuk, 
Tigriintya tekke — gedda, 
erherhille rummah xankabite. 
Usun sinneh, erherh adoxhi 
kataaba  Saahoh  sinneh 
abitteentim  yakko _ kinni, 
sarraahit adox lel nanu sinah 
naxay Tigriintyaako Saaholle 
tedebbiinih abtoona kitin, nok 
yerhxiinih yinin. Nanu tagina 
akkali mafarralle nemeete 
gedda, amah yaanam mitane. 
Akim inkoh xabneh nanino. 
Tigriintyah kinni abtoona 
litiinim nokyerhxin  gedda, 
rummah xankabite. Rummah 
lel, Tigriiniyat tanto aalle 
waw kiyah, yiinahi lugha kin 
Saaho balih, cille meceetih 
alle enkeleelebeh, amaa usun 
farhan-ginah abo  mirhiica 
yaanam liyuk iniyo. Yalli 
laakin yimakasafo, alxamdu 
lillaah ten bukadde gaxe. 


Amaa asannaf/kataaba 
Tigriiniyah tekke — gedda, 
raaco kiyo terhxih 
mimashshiitinnitoo? 

Rummah erherhille 
mashshiite. Sarraako _laalin, 
mashshi = yixabte. Amaa 


asannaf “Sahle kee Zabiib”hi 
zanta kuukyine. Nidaaladde 
sitttya taarhige kaxantoolit 
kityinin. Sahle kitaab yaktabo 
farha yinemhi _ sabbatah, 
Eretiyat bandeeradde 
gerko, kulux arhxuk, amaa 
bandeerakke saytiya akkabah, 
anu. kooko — mibarhsima, 


yirab kee rac koolih kinni 
arhxi, aki kaxantoole letiya 
balih, teyyah saanetiya balih 
waanisha gedda, Zabiib kaa 
saaxibto kaa shakitta. Usuk 
laakin, qalbedde luukyine 
kitaab yaktabo ciloh, amaa 
kitaaballe sigisho lemidde 
kinni, waanishak yinem. 


Abatinin aymangaditti civooko 
tayko basoh, mangomudde 
tiymingide khibra lem sinlih 
yinin. Amaa maraalih nable 
gedda, atu cusubtiya kitomhi 


sabbatah, akkinnan _ sikifta 
liimitinitoo? 
Nagaa  kuukyine,  akah 


mashshiiteekah mangom yelle 
masrayinna. 


Mafarrit barnaamijko sarrah, 
amaa ciyo tookomem_ balih 
kiitine, woole sirii tine? 


Tookomemko barhsah tinem 
kee amaa aymangaditti ctyo 
Tigriintyah tekkem, amayim 
balih inkettat + idhdhadde 
lallamma aymangada 
tekkem kinni, barhsah tinem. 
Yoyyah tomxowwe suura lel, 
“Umam mecemih kee afto” 
yarhxe lamma suura_ kinni 
yoh tomxowwem.  Usun, 
ina kee abba hin xeewo kin 
sacol kinon. Amaa gombi 
shoghle mikixina. Amaa 
barha, tee sacal tee xato xineh 
abtam wayte gedda, ishi 
sacalakke atu yixatto xintemik 


sarrah, inni rooxe aabixih 
kwascaasho kiyo akteh 
akxinekkah, amaa _ ciyodde 


saya tanem akah warishshe 
gedda, shoghle nicibi yine 
tee sacal darraciteh, shoghleh 
ifaare. Amayek sarrah, dik 


yekkiinim warishshatiya 
kinni. Daanayti lel anu lamma 
luqhah aymingidik iniyomhi 
sabbatah, rummah  abshir, 
aydukum yokkarhxi = yinin. 
Anu lel ten xaalityo abliyuk 
iniyomhi sabbatah, usun yoh 
yaxayin mablolko, tamcem 
aymaaci, racto missilam lel 
akxabah, yok yeenim inkoh 
abittoh aybulluwik iniyomhi 
sabbatah, meceetih abak iniyo 
yaanam liyo. 


Taginale lixa zuur abayshimeh 


takhriijille temeetin gedda 
ayim ilaala tinito? 

Anu maddaxa yakko 
malamma ilaalak muiintyo. 


Anu ilaalak iniyom, aftitryah 
yawciinim busa kiitine. Yifarhi 
makmalinna; yalli yimmirem 
tekkeh laakin, maddaxah 
ewce. 


Aftityad hido malammaa ilaala, 
maddaxd kok yerhxen gedda, 
ayim kodde tomoobbe? 


Rummah xankabite. Baballe 


amaa shahaada = aaginah 
ibbirhem gantah maarhige. 
Yoh toxoyin natijah 


maghnacinniyo erhxe laakin, 
xarhittem matamxuffuse. 


Niiroh taginale ciyo aaginah 
table? Katatasso taxeesebe? 

Yalli cumre kee caafiyat 
yoh yoxeemko, inshaallah 
katataaso kiyo  yaanam 
liyo. Tayko naba darajalle, 
tactyodde amballaw farhi liyo. 


Tayelle tamaato  aktabte 
waqhaaghac aagina_ kinni? 
Kwaaseedefi yine waghaaqhac 
lee yine? 

Nimujtamacalle, saytiya 
tekkeh taginalemille tewceh 
tablo yakko tayballaw, ishi 
waqhaaghac lem  kinni. 
Taginalemille tambulluwem 
lel, tamaa caredde nidhaltoyya 
noh daalisha yinin. Isticmaar 


cazaab, kee uma _ bar 
caddossam  kinni. Amaa 
araxah tablem ayidhdha 


kinoon1 yaanamadde laakiin, 
kinni esseroh tanem. Mango 
mari niciboonim makin. Kaab 
kolle yeenih, agiraé mecem 
abte kok tarhxem dagon kiyah, 
nicibon aktarhxo dhiicimtam 
makin. Amaylih lel, ifanihko 
yemeetiinih cadih, tayim 
tagina kinni. Tay kokkakki 
tane kok yaanam_hidhdhah, 
aki araxah niya_ kodde 
badishshah, kwandafishsham 
mawaytimaana. Yiinak, barha 
isheh fadhdhe ginah tadaw tee 
xaba tanito, akkarhxi yinin. 
Beera yan maxadde, iyyi koh 
yastaro kinni, akkarhxi yinin. 
Alxamdullilah, tayko laakin, 
aktabe. 


Inkoh  akah  naarhigeekah, 
Shahiid barhad_ kito. Amay 
tekkemik sarrah, ina kee abbat 
idhdha tekkeh kucarishshem 
kuyna_ kinni. Iski ishiinaalih 
neshsherheerheg. Kuynahi 
afto tayimti nasredde aagina 
kinni? 

Ummanimko  basolle, ta 
darajalle amaato yixattetiya, 
ylina yicassiina kinni. Tayim 
ylina nicibam yakkeedo, anu 
ta nasredde garay mirhaarhiyo. 
Yiina yifarhi tuble, amayelle 
yakkeedo, dhic liyom tubleh, 
abit yok terhxemhi sabbatah 
kiyo, tayelle amaato dhiicem. 


Yiina lel magnum tee ashkure. 
Yalli cumre kee caafiyat akah 
yaxaw kinni arhxem. 


Tookomeh, Axmad Calishum 
kuxatem yoh warishsheh tinito. 
Inkoh  akah  naarhigeekah 
Axmad Calishum masannafa, 
dayrekter, maymangada_ kee 
margadisheena kinni. Iski kaa 
kee kaa zoobih afto kunasredde 
aagina kiitine? 

Axmad Calishum 
erhedhdhookotayimtanemyoh 
warishe. Amayek sarrah, usuk 
yisinnifem kiyo iymingidem. 
Amayim hinnim, erherhamko 
aykee abayshimo fanah yoolih 
sooleh, abshir tansaro kito 
yokkarhxi yaydukumusem 
sabbatah, yinasredde kaa afto 
nabatiya kinni. Tayim hinnim, 
Ramadaan Ismaaciil (azhari) 
yakkeedo, masangaledde yok 
gaxeh, abshir yokkarhxuk 
yinemhi sbbatah, inkoh ten 
axmude. 


Xishmale qaari, xiyawti 
adde ifaaremidde yansaro 
yekkemko, ummanimko 
aganalle farhi yaallo alle 
tane. Amayek  sarrah lel, 
amiitinnanimidde garayeh 
aktabo kiyo tarhxe niya 
yaallem ummanimko aganalle 
naba xato leya. Assayyida 
Sacaada Mussaalih lel tee riish 
kin ishi Jumca ina kee abbah 
idhdha tekkeh carishsheyyahi 
xaal kee kaado adde sayteh 
tane aymangadti ciyot 
sabbatah garaa eelih abneh 
nanino. 


Marxaba Sacaada Muusa, 


Jumca kubarha kinni. Inkoh 
akah_ naarhigeekah Jumca 
shahiid barha_ kinni.  Iski 
Jumcaalih neshsherheerheg. 
Jumca miyatto kinni? 


Akah terhxxekah rummah, 
Jumcea shahiid barha kinni. 
Abbaako anu teyyalle 
adooxa alsih soonowak kiyo 
akraacem. Jumca cindhihko, 
ta kado adde sayteh tane ciyoh 
iggidinamalle hiba _liitine. 
Wulim tarhxe, wulim gabbaaca 
tine. Wuli max mafarrit fasle 
aghrii, qannisha ustaaz tee 
yuble. Amaa ustaaz akah 
andhaxeh, iski tamaa arhxi 
tinitom yoh gabbac akyerhxe. 
Ishi lel akah gabbacte. Amay 
lel yoh warishshe. Erherhille 
rummah madrasadde andafo 
adde yakkemko liyuk iniyo 
sikiftaako uguttamah, tee 
maysajjacinniyo. Sarraako 
laakin, tee hiba ablik iniyomhi 
sabbatah, tee  ayfidibem 
erherhishe. Cindhamti ayfadab 
lel care kee dhaltoyyaako 
erherho alle tane yaanam 
liyo. Ta bakhti lel, gamooko 
yemeetetiya kinni. Axmad 
Calishum nelle _ yittisileh, 
taginale xaaja taneki noolih 
amayedde tangalo amo 
akyerhxe. Nanu lel, daguu 
waghteh nekkeleh mece 
aknerhxe. Ishe tedee. Tedee 
gedda laakin, amaa xaaja lixa 
alsih masolem beytam tekke. 
Ishi diin kee ishi caada axtirimi 
sanaf mibaahinna. Xiyaw 
waani kee xami caadalle racte. 
Abittem male. 


Marxaba  Sacaada, amaa 
aymangadat calallehi 
suura, “mii feera”  kinni. 

100 xiyawtiyaako  ferteh 
tawco tekkemko lel, abto 
missilam mangom kinni. Iski 
Jumca kubarha Asmara kee 
Masawacalle tillasse lixa alsi, 
aagina sinalle kuukine? 


Erherh waghtelle le, adde 
saytem assokooti tine. Aba 
yakkeedo tine. Abayshimolle 
Masawwacalle tekkemille 
laakin, tamaa sarsarit kee xibar, 
amay balih lel akah yoxoyin 
suura rummah daghte alle abe. 
Tah yokkarhxi yanin; taginale 
sara sarit yokkarhxi yanin. 
Farhem racto kiyah, anu tayim 
maaba yokterhxe tittisileh. Ishi 
tincibem, amaa sari urhurh 
sara kuukyinemhi sabbatah 
kinni. Amaa gedda anu, tayim 
macalah abeenim kinni. Anu 
amaa waghte, farhem abtih, ta 
forsa makhsarin; taginah adde 
atcibi tinemko, abayshimolle 
xabto kolle mitane. Waani kee 
xami sarralle ractam kinniki, 
abshir agiide  maxabin. 
Atu ishe taarhige, ishi diin 
taarhige, ishi dik taarhige. 
Amay tittixiffizemko, inketti 
inkim kok maabaaki, abshir 
akkarhxi, bar kee lellecih 
talafoon alle abah tee ayfidibik 
intyo. Usun yakkeedo yelle 


aba yinin. Tee farhi kee 
ilalti akim yakko kiyah, 100 
xiyawtiyaako maddaxah 
yawciinim yakkeedo, 


sahal makinn. Anu_laakin, 
abayshimot lellec amalle teelih 
iniyo. Agiide amuitinnanim 
iqhbil kiyah, ferta hambareero 
maabin akkarhxik _ intyo. 
Malamma hido maddaxéh 
temeetemko kurhiica akkarhxi 
iniyo. Akah  nerhxeekah 


lel, maddaxaéh tewce. Ishi 
laakin, rummah xankabitte. 
Amalle noolih tinem inkoh 
xankabiten. Tee _ iyfidiba 
kiyah, tamay afalle akmina, 
atin lel sinneh raja magracina 
akkerhxe. Alxamdulillah 
maddaxah tewce. 


kubarha, _ baballe 
umman ginale xaal 
(karakterih) aymingidi, 
inkették adoxtidhdha, hido 
lammatidhdha tekkeh,  wuli 
waghte xedenta, aki waqhte 
kurrayta, wuli waghte wecta, 
aki waghte lel cascas ayrhxi 
tee abli tinito. Taginale xaal, 
tay basoh ishi barhdille tubleh 
taarhige? 


Inni_ barhahi xaal_ cille 
meceetih aarhige. Ishi amalle 
taybulluwe aymangagada 
kee tee sarsarit, tee weeci 
inkoh, xiyaw  geytamah 
iggidinam kee rummah xiyaw 
taseedefem kinamhi sabbatah, 
weecishshamalle weecak 
iniyo, xedenishshamalle lel 
xidena kee aasulik iniyo. 


Jumca 


Ina kee barhd mangumulle 
sittiyahi nagbe le mara kinon. 
Ina ishi barhaako tadrusem, 
barhd lel ishiinaako tadrusem, 
mangom kinni. Iski ishi Jumca 
tayedde tee tuble gedda, ayim 
kodde tomoobe? 


Rummah xedene. Mangum 
xedene. Tay rummah nabam 
kinni. 100 ~ xiyawtiyaako 
maddaxéh yawciinim dagum 
makin. 


Abayshimolle amooko, 
nimujtamcalle saytiva tablo 
kee tamballawo hiddhdhadde 


tillaabishsha farto teellemko? 

Saytiya cari ifoyta kinni. 
Ta ifi taahiya cille meceetih 
hadig yerhxih kamaal yakko 
yekkemko lel, saytiya taqhraw 
alle tane. Tudrusemko ishe 
dhicto kinni. Ishe dhictemko 
lel, nabrat ruhaa yemeeteh 
yane, nabrat ruhaa tinntyemko 
lel, xawaz maaxiiteh yane, 
yan macna kinam kinamhi 
sabbatah, saytiya ishi sacalhi 


agaagalle ummanimidde 
tangalo alle tane. Jumca 
yibarha tee bakhti akah 


yoxeeh tayedde garaytenkah, 
teeko tashshem yannawna 
dhiicaanamhi sabbatah, 
yewciinih sinne kee sinni diin 
yixfiziinih, wakale yabloona 
kee yamballawna alle tane 
arhxe. Xiyaw akmashshitta 
umaani cari addalle yakkeedo, 
takketiya kinam naarhgo nelle 
tane. 


Xishmale qaari, katayteh 
kab tarhxo lem lel, Jumca 
Cabdu  Aboobakar —adde 
sayte ciyodde erhedhdhamko 
aykee khaatitma fanah daw 
aalih yerhxih, umman-ginale 
xato akah abak yine Axmad 
Calishum, kee wulimidde 
tee xate Ramadaan Ismaacil 
(Azhari) Jumca amaa ciyodde 
aaginah saytem, saytek sarrah 
akah tomxowwemille liitine 
dhic, aki-ginah lel ummanimih 
amo kin adabe kee gerhgerhti 
gabooko aaginah tinem noh 
caddoosoona kinon. 


Wallaahi Jumcea, ta 
aymangagadti ciyo tee erherh 
takko kiyah, agira kinni. 
Taymille tamaato tekke dufla 

cindhatiya kiimitine. Nifarhi 
kee nibahgi  kuukyinem, 
aftityahtawcokinni. Maddaxah 
laakin tewce. Amayim akah 
tekkem lel sarraako tee gufeh 
yine “xaal” tee thabiica, tee 
carsaa kee akimlih yadiyetiya 
kuukmiyinemhi sabbatah, 
teseedefem kinni. Amayim 
miilaalomhi sabbatah, xabo 
kiyo, anu tayim maaba gantah, 
terhxeh tine. Erherhishshem 
mixabta aynuk laakin, 
tee aydukumusne. Foyya 
makkinna, maddaxéh tewce. 
100 xiyawtiyaako maddaxah 
yawciinim lel, sahal makinn. 


Marxaba Ramadaan Azhari, 
iski teeko tublemille Jumca 
kee tee dhic aaginah tashrixe? 


Inneh = shoghli _—sabbatah 
mangomudde akmangalinnoh 
kiyah, Jumca maashaallah 
agiroa kin cindhooka 
kinni. Ummanimko 
aganalle erherhamko aykee 
abayshimandah teeko 


tinem laakin, Axmad Calishum 
kinni. Axmad akah caddoosa 
sugeekah, rummah Jumca 
kaado bilak yane xutukko, 
trya kinni. Khaaliqh cumre 
kee caafiyat akah yoxeemko, 
mangomabto dhicta cindhooka 
kinam nubleh nanino. JUmca 
akah tomxowwem inketto 
kinni hani, adooxah affara 
xiyawti-dhdha tekkeh akah 
fadhdhaakah kutayballaw 
dhic le cindhooka kinni. 100 
x1yawtiyaako maddaxah 
yaciinim lel dhayitaanam 
makinn. Taymille maddaxah 
tewcemih,  tayek — sarrah 
takkemille, tayko ferta 


natiyalle tamaato 
dhictam lel, tee dhicko 
nubleh nanino. Jumca, 
rummah_cibra__ikin 
cindhooka kinni. | 
Akki tine callalledde 
teelih tinem  tayko 
basolle amay  yable 
darse beytem kee }| 
amaa ciyodde gaab jie 
terhxemm kinon. 
Ishi laakin, amayti — 
cawdaati sabbatah 
inkim aarhigekkah, 
caddiqayyixko = akah 
temeteekah kinni, 
adde saytem. Amaa _ 
maraako subteh 
kinni lel, maddaxah 
tewceh tanem. Tayko 
nafhimem tinntyemko, Jumcat 
addalle yane dhic ishi caralle 
anuk, Axmad  Calishum 
afto, nabatiya kiitine. Amay 
ayeh nerhxemko lel, ishi 
talle inaalih mitine, abbaalih 
mitine. Sayttyaako tanqusem 
macat kinni. Amay askimiluk, 
abshir akkarhxuk, bar kee 
lellecih teeko barhsimekkah 
tee yiyfidibemhi sabbatah 
geytime nasre kinni. Ta ciyo 
taahiya lel, ulah teyya tablem 
busa makin. Tay sittiyadde 
dooda tablem kee doodat 
migac kinamhi — sabbatah, 
ummantith xati  farhiiisha. 
Cindhamaso lel tee darib 
katawna amaanatisha. 


Marxaba Axmad_ Calishum, 
nookomeh akah_ nerhxeekah, 


erhedhdhooko aykee 
abayshimo _fanah, _ teeko 
mibarhsiminnito; adooxa 


darajalle Jumca abte adooxa 
suura yakkeedo kum_ kinni, 


kuukyinem. Ta adooxa suura 
taahiya Saahot lughah kiitine. 
Tayelle Jumca tuybulluwe dhic 
kee agiirinna, aaginah noh 
caddossa? 


Rummah sitttya xatnemko 
Saahodde mango dhic le 
mari yanin. Caddi-qayyixille 
yane Ismaacil Shifa kinni, 
ta cindhookaét gondo yoh 
warishshem. Jumca akyan 
agiro kin cindhooka tane. Tee 
xatanta yokyerhxe. Amaa 
gedda anu, ta “Mii feerahi” 
callalli yanem  aarhigityuk 
iniyomhi = sabbatah, _—_inni 
dhicille tee xato kiyok tamaato 
akkerhxe. Temeete, tee lel 
tysijile. Amaa aymangagadti 
ciyo Saahot lughah kinam 
noh warishen. Inne kee teyah 
lamma = suura_—_aktubiyuk, 
teeyimikke dayrektin abak 
kinni, ta darajalle tamaato 
dhictem. Tee — farhshiisha 
tinem mangom _kiitine. 
Fadhdhtimtam unkoh laakin, 

akah maabino. Akkinnanim 
tekkeh ta cindhooka, abittem 
male. Amaa _ callalledde 
tinemko mangolem — sinneh 
ganta, tee carha (tifoozo) 
kityinin. Mafarrit zuurulle 
nemeete gedda, amaa suura 
timbiddilih Tigriiniyat luqhah 
tekke. Amayim kinni hanuk, 
aftitiyah tawco kitoki, abshir 
akkarhxtyuk tee  ayfidibik 
iniyo. Amayim akah arhxiyuk 
iniyom lel, ta cindhooka 
ummanimko aganalle adabe 
le. Adabi yinniyemko lel 
akim inkoh sahal kinni. Ta 
cindhooka, ab akyeenim abta, 
xabe akyeenim, gabbaaca 
miracta. Akah temeetem kee 
tee bahtem cille meceetih 
taarhige. Kaso kee dhaxiine 
kinni, labcad aba nininom. 
Aknerhxe saacaako, daqhiiqh 
micaawitta; ishi  saacalle 
geytimta. Ta nasredde, tee 
thabiica rummah naba xato 
liitine. Anu lel abba balik, abo 
yelle tinem inni dhicille, akah 
abe, arhxo dhiica. Amayim 
aymih, ta cindhooka, shahiid 
barha kinni. Shohodat diika 
kee ten cindham Eretriyat 
ummat-hi qalbedde lon daraja, 
inkoh naarhigetya kinni. Anu 
lel teelih abe dufla niya/damiir 
yoh tiyriyyixem kinni. Aki- 
ginah Jumcat aymangadti dhic 
rummah barhsiimeyta kinam 
kinni. Yookome adooxa zur 
Saahoh kuukyine. Daanayti 
yakkoona, amay abli tine 
xiyaw, Saaho miyaabbiini. 
Jumcat aymangadti dhicih 
laakin, amalle tine xtyaa 
inkoh, weecah xinzigh ishita 
yinin. Tayim ayimko tekkem 
kinni, terhxemko lel, Jumca 


akah = yoxowwe _ karakter 
akah fadhdhitimaakah 
gannaaxishsho dhictemhi 


sabbatah kinni. Tayim hinnim 
Jumcea le dhic tublem ‘lindaa 
Zimaam’ akyan filmidde tee 
yuyshughulin. Aki-ginah, 
margaddelle yakkeedo, agiré 
kinni. 


Aymangad rummah  naba 
dhic __farhshishsha ciyo 
kinni. | Waraghatalle — koh 


tomxowwem, xayyeh tanemih 
taymingidem yaanam_ kinni. 
Tayimti  gabooko  Jumca 
baballe, aaginah tee geyte? 


Ramadaan Azhari: Jumca 
ummanim kinni. Ummanim 
takko dhicta. Inki waqhtedde 
adooxah affara xiyawto tekkeh 
koh wagrosso dhicta. Aasuli 
sugtah, akkanih wecta. Tayim 
ummanti dhiicam makinn. 
Weeca sugtah, taasalo. Kurraa 
sugtah, nif fak ishsho kee 
mususuyto dhicta. Tayim lel 
amo akyaarhigin yalli ulah 
kin hiba akah yoxee maraako 


beexin mari  dhiicaanam 
makinn. Anu inneh Jumcaalih 
tayim unkoh uble. Anu 


inneh afcaado tirirryom inne 
akkaliyuk intyo. Walaa xiyaw 
rabteh addalle yoktassaabbem 
tinntyeh maarhige, dhimo 
thif yokkarhxi mitine. Jumca 
baballe tiymingide waqhte 
laakin, curo midhiicinntyo; 
dhiimo __yitiscire. ©Amah 
ylishishshem lel, tee xayla 
kinni. Jumca  adoxtidhdha 
tekkeh aymingidi, tee liishoyta, 
caduulih casbitimeh yaneti tee 
afalle akyigidife gedda, rabe 
kayyalle natsala haya, “Kwee 
gorone gorone” arhxi aba tine 


aymangad xayyeh yane siile 
xangaladde kok takhluqhem 
kinni. Amaa saacadde amalle 
tine xiyawadde, weecinnexeti 
miraacinna. Aymangad 
akyaanam tayim kinni, yeenih 
lel, akkinnan osat mablo 
hinnim, amalle abaasen. Tayim 
hinnim, amaa daanayti, amaa 
wahte yeenim tine. Tigriiniya 
kitin hani, Tigriintyah aba 
tanin hani, sin nafhamo 
mirhiicino akyen. Tayim 
hinnim daanaytiiko tiya kin 
Jamaal saalix ayim akyerhxe 
takkale, anu Saaho mirhiica 
laakin, atu abte aymangadko 
ifhimem koh warisho yaado, 
amaa zanta inkoh  akah 
warishe. Amaa_ gedko lel 
tillabtem tee yiybishshire. 
Aymangada akyaanam lel, 
taginalem kinni  akyerhxe. 
Aabbe wayna Saaho luqha 
laakin, naabbe Tigriiniyaako 
aganalle nodde dhamteh tee 
nafhamo dhicne akyerhxin. 
Baballe yane maymangadi 
amaa abak yanem, rummah 
kodde aymingide wayemko, 
walaah weecishsham takko 


taysusulem tekkimih, 
dhimmotto yakko _ taasalo 
mirhicta. 

Abayshimolle tarhxoona 


fadhdhaanam teelliinimko? 


Jumca dhic le cindhooka 
kinamhi sabbatah, adde sayteh 
tane ctyo taynabo hidhdhah, 
darse kee khibrah darabbosso 
alle amaanatishna. 


Mangum sin axmude; gaab 
noh isho! 


Sinni barkat! 


